title: Sonic Adventure 2

text:
Sonic Adventuressa debytoineet Chao-olennot tekevät paluun tässä pelissä. Tällä kertaa pelaajalla on enemmän mahdollisuuksia vaikuttaa virtuaalikasvattiensa kehitykseen. Chao Worldiin pääsee kenttävalikon kautta (Stage Select) tai kenttien välissä keräämällä "Chao-avaimen" kentästä. Chao Wolrdiin saavuttaessa ensimmäistä kertaa siellä on vain Chao Garden. Kun ensimmäinen chao kuoriutuu munastaan avautuu Chao Kindergarten, jonne chaon voi viedä päivähoitoon oppimaan uusia temppuja (esimerkisi soittamaan soittimia, laulamaan tai piirtämään). Lisäksi käytössä on "rehtorin toimisto", josta saa vinkkejä chaojen kasvattamiseen ja chao-lääkäri, jonne chaon voi viedä tarkistettavaksi tai hoidettavaksi sen sairastuessa.
Chaoja kasvatetaan edelleen ruokkimalla ja paijaamalla niitä ja antamalla niille pieneläimiä, joilla Robotnikin robotit toimivat ja
"chaos driveja", joilla G.U.N.in robotit toimivat. Edelleen värit ilmoittavat mitä ominaisuutta chao omaksuu: juokseminen (vihreä), uiminen (keltainen), lentäminen (violetti) ja voima (punainen). Neutraalia (eli sinistä) chaos drivea ei ole. Jotkin eläimet antavat kaikkia ominaisuuksia ja osa vain kahta, heikentäen muita kehittyviä ominaisuuksia, chaos drivesta saa vain värin ilmoittamaa ominaisuutta.
Lisäksi chaosta voi kehittää hero- tai dark-tyyppisen chaon, joka avaa Hero- ja Dark-Gardenit (Chao Wordin aulaan ilmestyvät portaat). Chaon kehitys "hyvikseksi" tai "pahikseksi" riippuu siitä, kuinka chaoa kohtelee ja kummilla hahmoilla sitä hoitaa.


title: Sonic Adventure 2

text: Chaoille on tarjolla myös kilpailuja, joista voi voittaa palkintoja. Esimerkiksi puiden kasvattamiseen tarvitaan lapiota ja kastelukannua (puunsiemenet ovat voitettavissa vain "Chao Adventure 2"-pelistä, jota pelataan Dreamcastin muistikorteilla).


title: Sonic Adventure 2

text: Sonic Adventure 2 Battlessa Chao gardenit ovat lievästi erilaisia: VMU-portaalit ovat muutetut GBA-portaaleiksi, joilla chaon saa mukaansa Nintendo Game Boy Advanceen esimerkiksi Sonic Advance-peliin. Lisäksi Chao Black Market, josta voi ostaa tavaraa sormuksia vastaan, on lisätty Kinder Gartenin aulaan, samoin kuin "ennustaja", jonka luona chaon voi nimetä. Tässä versiossa chaoilla voi taistella toisiaan vastaan myös Chao Karate-pelissä. Nyt myös chaojen kehityksen seuraaminen on helpompaa niiden kehityksen näkyessä selkeästi chaokohtaisesti.


title: Sonic Adventure 2

text: Tri. Ivo "Eggman" Robotnik hyökkää Prison Islandille G.U.N.:n tukikohtaan etsimään hänen isoisänsä, professori Gerald Robotnikin huippusalaista asetta. Robotnikin onnistuu raivata tiensä holville, jossa tätä asetta säilytetään ja hänen onnistuu hakkeroida holvin ovi auki. Saadakseen käsiinsä tämän aseen, Robotnik asettaa Kaaossmaragdin konsoliin ja näpyttelee salasanan ja alapuolella olevassa kuilussa majaileva kryostaasikapseli avautuu. Kapselin sisältä herää olio, joka on armeijan "huippusalainen ase", Shadow the Hedgehog, joka on ollut syväjäädytettynä noin 50 vuotta. Vapautumisensa jälkeen Shadow tuhoaa vartiorobotin ja käskee Robotnikin tuoda lisää Kaaossmaragdeja ja tavata hänet avaruusasema ARK:illa.


title: Sonic Adventure 2

text: Ei kulu aikaakaan kunnes Shadow varastaa pankin holvista Kaaossmaragdin. Shadowta luullaan Sonic the Hedgehogiksi ja G.U.N. vangitsee Sonicin, joka kuitenkin pakenee G.U.N.in helikopterista, mutta hänet saadaan kiinni pian. Sonic romuttaa G.U.N.:in mechan ja kohtaa Shadown. Sonic jää kiinni uudelleen ja hänet kuljetetaan Prison Islandille vankilaan.


title: Sonic Adventure 2

text: Tällä välin Knuckles the Echidna kiistelee Rouge the Batin kanssa siitä, kummalle Master Emerald-smaragdi kuuluu. Kinastelun tuoksinnassa Robotnik nappaa smaragdin ja aikoo viedä sen pois omiin tarkoituksiinsa, mutta Knuckles estää sen hajottamalla Master Emeraldin sirpaleiksi, jotka leviävät joka paikkaan. Robotnik poistuu ja Knuckles ja Rouge lähtevät kumpikin etsimään smaragdin sirpaleita.


title: Sonic Adventure 2

text: Shadow esittelee Robotnikille suunnitelmansa, tuhota Maailma ARK:in Eclipse Cannonilla, joka on ollut sammutettuna yli 50 vuotta ja he tarvitsevat kaaossmaragdeja saadakseen kanuunan taas käyttökuntoon. Shadow tahtoo tuhota Maailman, koska G.U.N.:in sotilaat tappoivat Maria Robotnikin, joka oli Shadown ainoa ystävä ja Shadow tahtoo kostaa ihmisille ja auttaa näin Robotnikia Maailman tuhoamisessa. Rouge the Bat tarjoutuu etsimään Kaaossmaragdeja ja lyöttäytyy yhteen Shadown ja Robotnikin kanssa.


title: Sonic Adventure 2

text:
Shadow, Robotnik ja Rouge suunnittelevat varastavansa Prison Islandin Security Hall-kassakaapistossa sijaitsevat 3 Kaaossmaragdia lisää. Robotnik harhauttaa G.U.N.in joukkoja Rougen varastaessa smaragdit.
Miles "Tails" Prower ei voi uskoa todeksi Sonicin ryöstäneen pankin ja lentää lentokonemechallaan pelastamaan tätä tormäten Amy Roseen, joka on Robotnikin panttivankina.
Tails tunkeutuu vankilaan mechallaan (Cyclone) ja Amy vapauttaa Sonicin vankilasta. Sonic pakenee sataman läpi metsään ja ottaa yhteen Shadown kanssa. Tasaväkinen taistelu päättyy, kun Robotnik kysyy radiopuhelimella missä Shadow viipyy, koska he aikovat räjäyttää saaren. Shadow lähtee noutamaan kassakaappiin lukkojen taakse jäänyttä Rougea ja Sonic varoittamaan Tailsia ja Amya.


title: Sonic Adventure 2

text: Seuraavaksi Robotnik asettaa lunnasvaatimukseksi koko mantereen, joka tulee antaa hänen hallintaansa, uhkausta tehostaakseen he laukaisevat Eclipse Cannonin. ARK on kiviseksi naamioitu tekokuu, joka aktivoituessaan paljastuu puolipalloa muistuttavaksi avaruusasemaksi. Eclipse Cannon laukaistaan ja puolet kuusta räjähtää tämän seurauksena.


title: Sonic Adventure 2

text: Tailsilla on hallussaan yksi seitsemästä Kaaossmaragdista (Tails sai sen palkinnoksi Station Squaren pelastamisesta Sonic Adventure-pelin tapahtumien jälkeen). Koska hely ei reagoi lainkaan toisten smaragdien mahdolliseen läheisyyteen, arvelee hän Robotnikin vieneen loput smaragdit avaruuteen. Tämän selvittämiseksi he yhyttävät Maan presidentin ja jäljittävät mistä Robotnikin signaali tulee hänen ja presidentin keskustellessa videokonferenssissa presidentin istuessa limusiinissaan.


title: Sonic Adventure 2

text: Sonic, Tails, Knuckles ja Amy suuntaavat aavikolle, kohti Robotnikin salaista tukikohtaa, Knucklesin täytyy kuitenkin etsiä avaimet, jotta he pääsevät sisään. Heidän onnistuu päästä sisään ja seuraa taistelu kummitusta ja jättimäistä kivirobottia, Egg Golemia, vastaan. Lopulta he löytävät avaruussukkulan kätkettynä pyramidiin. He nousevat kyytiin ja suuntaavat kohti ARK:ia. Sukkula osuu avaruudessa kelluviin irtokiviin ja sen lastiruuman ovet aukeavat ja kyydissä olleet Master Emeraldin sirpaleet leviävät avaruuteen. Knuckles poistuu kyydistä sekavissa olosuhteissa ja sukkula tormää ARK:iin.


title: Sonic Adventure 2

text:
Tails on aiemmin ehtinyt tehdä väärennöksen Kaaossmaragdista, joka käyttäytyy vastaavasti kuin aitokin. He aikovat antaa pahisten saada tämän väärennöksen haltuunsa, jotta Eclipse Cannon saataisiin pois käytöstä.
Robotnik saa signaalin kahdesta smaragdista ja tajuaa toisen niistä olevan väärennös.
Sonicin onnistuu melkein sijoittaa väärennös muiden smaragdien joukkoon kun Robotnik vaatii häntä saapumaan ARK:in keskus komentohuoneeseen, tai Amyn käy kalpaten. Sonic saapuu paikalle, mutta astuu suoraan Robotnikin ansaan jääden kapselin sisään. Samalla Tails paljastaa vahingossa smaragdin olevan väärennös. Sonic kapseleineen putoaa lattian läpi avaruuteen ja pian seuraa räjähdys.


title: Sonic Adventure 2

text: Knuckles ottaa yhteen Rougen kanssa, tasainen kamppailu päättyy sanaharkkaan ja Rouge on pudota laava-altaaseen. Knucklesin onnistuu pelastaa Rouge putoamasta ja vastenmielisesti Rouge luopuu keräämistään Master Emeraldin sirpaleista. Knuckles eheyttää Master Emeraldin ja he suuntaavat erilleen.


title: Sonic Adventure 2

text:
Robotnik havaitsee jonkun suuntaavan kohti Eclipse Cannon-kanuunan kärkeä ja käskee Shadown tutkia tilanteen.
Sonicin onnistuu lopulta viedä smaragdiväärennös Eclipse Cannonin kärkeen Shadown estelystä huolimatta. Samalla käynnistyy Geraldin luoma kosto-toimenpide.


title: Sonic Adventure 2

text: Viimeisessä tarinassa sankarit ja pahikset (paitsi Shadow) lyöttäytyvät yhteen estääkseen ARK:ia putoamasta Maahan. Kanuunan ydin on muuttunut erittäin räjähdysalttiksi, ja osuessaan Maahan se tuhoaisi koko planeetan, eikä Robotnikille jäisi jäljelle mitään hallittavaa. Yhdessä heidän onnistuu päästä läpi kaikista suojista. Amy yhyttää Shadown mietiskelemästä. Hän tivaa miksi Shadow ei auta muita. Lopulta shadow muistaa Marian alkuperäisen toiveen, eikä vain pätkiä hänen viestistään ja päättää auttaa muita.


title: Sonic Adventure 2

text:
Sonic ja Knuckles pääsevät huoneeseen, joka muistuttaa jättimäistä Kaaossmaragdien pyhättöä. Edetessään keskelle huonetta, ilmestyy alkuperäinen projekti Shadown prototyyppi, Biolizard tyhjästä. Shadow itse tekee selvää prototyypistä Sonicin ja Knucklesin kerätessä Kaaossmaragdit. Tämän tehtyään Knuckles pysäyttää Kaaossmaragdit Master Emeraldin avulla ja pahoin loukkaantunut Biolizard käyttää Chaos Controllia ja katoaa ilmettyen Eclipse Cannonin kärkeen. Biolizard pitää ARK:in kurssissa kohti Maata.
Sonic ja Shadow muuntautuvat Super-muotoihinsa taistellakseen Biolizardia vastaan avaruudessa.


title: Sonic Adventure 2

text: Biolizardin päihitettyään he siirtävät putoavan ARK:in takaisin kiertoradalleen käyttäen Chaos Controllia. Tämän jälkeen Shadow putoaa kohti maata ja katoaa vaaleanpunaiseen välähdykseen.


title: Sonic Adventure 2

text: Pelattavat hahmot


title: Sonic Adventure 2

text: Sivuhahmot


title: Sonic Adventure 2

text: Amy esiintyy pelin välianimaatioissa useaan kertaan, samoin Big the Cat, jonka saa näkymään näpyttämällä A-näppäintä välianimaatioiden aikana. Lisäksi Big löytyy piilotettuna jokaisesta pelin kentästä.


title: Sonic Adventure 2

text: Kaksinpelihahmot Dreamcastilla


title: Sonic Adventure 2

text: Kaksinpeliä varten täytyy pelissä täyttää tietyt ehdot, jotta seuraavat hahmot saa pelattaviksi.


title: Sonic Adventure 2

text: Lisäksi lisäbonuksena perushahmoille on saatavilla niin kutsutut "kakkosasut" kun täyttää tietyt ehdot. Toiset asut ovat Phantasy Star Online-mukaelmia.


title: Sonic Adventure 2

text: Kaksinpelihahmot Gamecubella Sonic Adventure 2 Battlessa


title: Sonic Adventure 2

text: Toisin kuin Dreamcastin alkuperäisessä pelissä ovat seuraavat hahmot valittavissa suoraan 2-pelitilassa, mutta hahmoilla on eri ominaisuuksia, jotka antavat pelaamiseen etua ja haittaa:


title: Torquay United FC

text: Torquay United on englantilainen jalkapalloseura. Se on kotoisin etelärannikolla sijaitsevasta Torquayn kaupungista. Se pelasi kaudella 2008–2009 konferenssitason pääsarjassa eli viidenneksi ylimmällä sarjatasolla, josta se nousi kaudeksi 2009–2010 kakkosliigaan eli neljänneksi korkeimmalle tasolle sijoituttuaan konferenssissa neljänneksi ja varmistettuaan lopulta nousunsa voittamalla nousukarsintojen finaalissa Cambridge Cityn 2–0. Kaudella 2011–2012 Torquay sijoittui kakkosliigassa viidenneksi. Vuonna 2014 seura putosi takaisin konferenssiin.


title: Uudenmaan rakuunarykmentti

text: Uudenmaan rakuunarykmentti ("URR") oli suomalainen ratsuväkirykmetti, joka osallistui Suomen sisällissotaan osana länsiarmeijaa, talvisotaan ja jatkosotaan.


title: Uudenmaan rakuunarykmentti

text: Saksanniemellä alkoi järjestyslipuston järjestyminen rykmentiksi, mikä keskeytyi lipuston siirtyessä Pohjanmaalle. Siirrossa lipusto menetti hevosiaan niin, että vain 70 niistä saapui Lappajärvelle. Rykmentti värväsi innokkaita ja seikkailunhaluisia pohjalaisia, joista ei ollut pulaa. Tämän johdosta Gaston Ahrenbergillä oli mahdollisuus valita paras miesaines rykmenttiinsä. Sotatoimien alettua Pohjanmaalla venäläisiltä vallatut sotasaalishevoset lisäsivät lipuston hevosmäärää, joskin vallatut hevoset olivat huonosti kengitettyjä ja eivätkä heti valmiita palvelukseen. Seinäjoen valtauksen jälkeen lipusto siirrettiin Seinäjoelle, jolloin rykmentin pääosa oli koossa. Järjestyslippukunnan upseeristo oli koottu entisen Suomen ja Venäjän ratsuväenupseereista vahvennettuna jääkäreillä ja ulkomaalaisilla vapaaehtoisilla, siten se oli läpileikkaus koko valkoisen armeijan upseeristosta. Alipäällystö koottiin Suomen suuriruhtinaskunnan armeijan rakuuna-aliupseereista täydennettynä jääkäreillä sekä muutamilla Vöyrin sotakoulun käyneellä miehellä.


title: Uudenmaan rakuunarykmentti

text: Ylipäällikön päiväkäskyllä yhtymän nimi muutettiin 28. helmikuuta 1918 Järjestyslipustosta Uudenmaan Rakuunarykmentiksi. Rykmentin järjestämisessä käytettiin komentajansa tekemää suunnitelmaa, joka pohjautui venäläiseen harjoitusohjesääntöön. Vaatetuskin saatiin rykmentin komentajan suunnittelemana. Rykmentti oli koossa 625 miehen vahvuisena ja se siirrettiin rintamalle 9. maaliskuuta 1918.


title: Uudenmaan rakuunarykmentti

text: 25.2. Ahrenberg, nyt majuriksi ylennettynä, pyysi palauttamaan Vilppulan rintamalle komennetut miehensä Seinäjoelle, jossa ratsuväen joukot järjestettiin uudelleen. Silloin muodostettiin 26.2. kaksi ratsuväen rykmenttiä, joista toisen runkona oli Järjestyslipusto. Sen nimeksi tuli nyt Uudenmaan rakuunarykmentti, ja toinen sai nimen Karjalan ratsujääkärirykmentti.


title: Uudenmaan rakuunarykmentti

text: Uudenmaan Rakuunarykmentti siirrettiin 5.–6.3.1918 Seinäjoelta Jyväskylään. Sieltä liikkeelle lähtien se osallistui taisteluihin mm. Länkipohjassa 16.3., Orivedellä 17.–20.3., Lempäälässä 30.3. ja Tampereella, jonka valloitus päättyi vasta 15.4. Jyväskylään perustettiin 13.4. Uudenmaan Rakuunarykmentin kaksi täydennyseskadroonaa, 5. ja 6., avustamaan taisteluja Savon rintamalla.


title: Uudenmaan rakuunarykmentti

text: Huhtikuun lopulla ja toukokuun alussa 5. eskadroona eteni Heinolasta Hollolan Jalkarantaan, jossa se yhtyi 6. eskadroonaan. Sisällissodan aseelliset taistelut päättyivät 4.5.1918. Lahdessa eskadroonan miehiä käytettiin lähimetsien haravointiin ja hevosten kokoamiseen. Täydennyseskadroonat viipyivät Jalkarannassa heinäkuun puoliväliin saakka, jolloin ne lakkautettiin kokonaan. Ali- ja yli-ikäiset oli kotiutettu jo kesäkuun puolivälissä.


title: Uudenmaan rakuunarykmentti

text:
Vaikka alkuperäisen Saksanniemen Järjestyslipuston sotilaallinen merkitys jäi melko vähäiseksi, jäi sen muisto elämään muun muassa tunnetuksi tulleen Vöyrin marssin jokaisen säkeistön kertaussäkeissä:
"Hei, Saksanniemi, jääkärijoukko,
"Lapuan ja Härmän joukko,
"Vöyri, Kauhava ja muut!""


title: Uudenmaan rakuunarykmentti

text:
Esikunnan muodostivat:
Päällikkö: ratsumestari Paul Martialis Ljungberg (kaatui 8. huhtikuuta 1918 Vesilahdella), jääkäriluutnantti Antero Johannes Svensson (20. huhtikuuta 1918 alkaen).


title: Uudenmaan rakuunarykmentti

text: Päällikkö: ratsumestari Evert Lagerspetz; kornetti Gustaf von Platen.


title: Uudenmaan rakuunarykmentti

text: Päällikkö: jääkäriluutnantti Åke Gustaf Wahren (25. huhtikuuta alkaen).


title: Uudenmaan rakuunarykmentti

text: Päällikkö: ratsumestari Carl Lindh.


title: Uudenmaan rakuunarykmentti

text: Päällikkö: kornetti Mikael Schauman.


title: Uudenmaan rakuunarykmentti

text: Uudenmaan Rakuunarykmentti (URR) oli sijoitettuna vuosina 1918-1921 Helsinkiin. Rykmentti sai pysyvät tilat Kampin kasarmeista.


title: Uudenmaan rakuunarykmentti

text: Suomen sotaväki päätettiin perustaa kaaderijärjestelmälle eli päällystö oli vakinaisesti palkattu, mutta miehistö asevelvollisia. Alun peräinen divisioonien yhteyteen perustetut ratsuväkirykmentit purettiin ja tilalle perustettiin Lappeenrantaan sijoitettu ratsuväkiprikaati ja sen alaisuuteen sijoitettiin URR ja HRR. Näissä rykmenteissä oli vaihteleva määrä ratsastavia eskadroonia, yksi konekiväärieskadroona ja yksi kantaeskadroona. Viimeksi mainittuun kuului kantahenkilöstöön kuuluvia ratsuttajia, lääkintäupseereita, kengittäjiä jne. Eskadroonan tehtävänä oli mm. ratsujen kouluttaminen. Ratsuväkiprikaatin alaisuuteen kuului soittokunta, joka muodostettiin eri rykmenttien soittokunnista ja se käsitti yhden musiikkiupseerin, 20 aliupseeria, 12 miestä ja 9 soitto-oppilasta. Prikaatin alaisuuteen perustettiin myös aliupseerikoulu.


title: Uudenmaan rakuunarykmentti

text: Joukkoja saapui eri järjestyksessä vuoden 1921 alusta lähtien Lappeenrantaan ja muutto saatiin päätökseen saman vuoden syksyn kuluessa. Ratsuväkiprikaati majoittui Suomen Rakuunarykmentin 30 vuotta vanhoihin kasarmirakennuksiin. Maneesit olivat jo kunnoltaan heikot ja ne korvattiin vuonna 1935 uudella aikanaan pohjoismaiden suurimmalla maneesilla. Oma rakennusryhmänsä oli varuskunnan sairaala.


title: Uudenmaan rakuunarykmentti

text: Talvisodan alussa rykmentti oli osa suojajoukkoja ja kuului Uudenkirkon ryhmään ja otti osaa Karjalan kannaksen suojajoukkotaisteluihin, komentajanaan Harry Alfthan.


title: Uudenmaan rakuunarykmentti

text: Jatkosodassa rykmentti kuului Ratsuväkiprikaatiin, komentajanaan Hans von Essen.


title: Port Vale FC

text: Port Vale Football Club on englantilainen jalkapalloseura Stoke-on-Trentin kaupungista Staffordshiresta. Seuran edustusjoukkue pelaa kaudella 2017–2018 kakkosliigassa neljänneksi korkeimmalla sarjatasolla. Port Valen paikallisvastustajia ovat Stoke City ja Crewe Alexandra.


title: Port Vale FC

text: Seura perustettiin vuonna 1876 ja se sai nimensä perustamiskokouksen pitopaikasta Port Vale Housesta. Port Vale ei ole koskaan pelannut Englannin korkeimmalla sarjatasolla. Toiseksi korkeimmalla sarjatasolla se on sijoittunut parhaimmillaan viidenneksi vuonna 1931, jolloin sarja tunnettiin kakkosdivisioonana. Vuonna 1954 seura ylsi FA-cupin välieriin.


title: Port Vale FC

text: Seuran suurin osakkeenomistaja on laulaja Robbie Williams, joka on syntynyt Stoke-on-Trentissä lähellä seuran kotistadionia.


title: Eerik Jago

text: Eerik Jago (s. 29. joulukuuta 1980) on virolaissuomalainen ammattilaislentopalloilija, joka pelaa kaudella 2012–2013 Hurrikaani Loimaassa lentopallon mestaruusliigassa. Jagon vakituinen koti on Suomessa Salossa, jossa hän on asunut yhdessä vaimonsa kanssa jo pitkään. Jago muutti jo pienenä Suomeen, mutta on kuitenkin halunnut edustaa Viroa, vaikka omaa Suomen kansalaisuuden.


title: Eerik Jago

text: Suomessa hän on pelannut aiemmin urallaan Rocks:issa pääsarjatasolla kuten myös Salon Piivolleyssa. Hän on Suomen ja Italian lisäksi pelannut myös Belgiassa ja Hollannissa. Ulkomailla Jago on pelannut Belgian, Italian ja Hollannin pääsarjoissa. Nuorena Suomeen muuttanut Jago hallitsee suomen kielen kokonaan. Lisäksi hän puhuu äidinkieltään viroa ja englantia.


title: Lyman Bostock

text: Lyman Wesley Bostock nuorempi (22. marraskuuta 1950 – 23. syyskuuta 1978) oli yhdysvaltalainen baseballpelaaja. Hän pelasi Major League -tasolla vuodesta 1975, joukkueinaan Minnesota Twins (1975–1977) ja California Angels (1978).


title: Lyman Bostock

text: Bostock syntyi Birminghamissa, Alabamassa, ja muutti kahdeksanvuotiaana perheineen Los Angelesiin. Hänen isänsä Lyman Bostock vanhempi (1918–2005) oli ammattilaisbaseballpelaaja Negro Leaguesissa.


title: Lyman Bostock

text: Bostock kuoli kesken uransa 27-vuotiaana, kun hänelle tuntematon Leonard Smith ampui hänet autoon; laukauksen oli ollut tarkoitus surmata Smithin entinen vaimo, joka oli auton matkustajien joukossa. Hyökkääjä todettiin syyntakeettomaksi, joten hän välttyi vankeustuomiolta. Bostock on haudattu Kalifornian Inglewood Park Cemeteryyn.


title: Willard Hershberger

text: Willard McKee Hershberger (28. toukokuuta 1910 – 3. elokuuta 1940) oli yhdysvaltalainen baseballpelaaja, joka toimi Major League -tason siepparina vuodesta 1938.


title: Willard Hershberger

text: Hershbergerin ammattilaisjoukkue oli Cincinnati Reds. Hän teki 30-vuotiaana itsemurhan kesken kauden.


title: Brontofobia

text: Brontofobia (kreik. "bronte" = ukkonen, "phobos" = pelko) on eräs fobian laji, ja se tarkoittaa ukkosta kohtaan tunnettua voimakasta ja neuroottista pelkoa.


title: Brontofobia

text: Brontofobiasta kärsivä henkilö pelkää ukkosta, vaikka tietäisi olevansa turvallisessa tilassa. Ollessaan ulkona ukkosen aikana hän saattaa kärsiä voimakkaasta ahdistuksesta. Sisällä ollessaan hän saattaa piileskellä komeroissa tai ikkunattomissa huoneissa ja jopa pöytien ja sänkyjen alla.


title: Työntekijöiden sitouttaminen

text: Työntekijöiden sitouttaminen () on talouselämässä kutsuttu henkilöstöjohtamisen menettelytapa, jolla yritys pyrkii asettamaan yrityksen työntekijöille muita arvoja kuin mitä työsopimuksessa on välittömästi sovittu. "Työntekijöiden sitouttaminen" –terminä on erityisesti 1980-luvun lopulla yleistynyt tapa, jolla selitetään työntekijöiden luottamusta työnantajaa kohtaan. 'Sitouttamisella'-sanana on vapaaehtoinen luonne: työntekijä sitoo itse itsensä sovittuihin työpaikan menettelytapoihin, arvoihin ja käytäntöihin. Työntekijöitään sitouttava yritys näkee työntekijöissään muita arvoja kuin pelkkä työvoima tai tuotannontekijä, esimerkiksi pyrkien toimillaan edistämään työyhteisön koheesiota. Toisaalta työntekijöiden sitouttamisella pyritään jäykistämään työmarkkinoita, työntekijöiden vapaata liikkumista eli paremman työpaikan etsimistä. Sitouttamiseen liittyy velvollisuusetiikka: sitouttava osapuoli, työnantaja, pyrkii synnyttämään tai laajentamaan työntekijöiden velvollisuuden tunnetta, erotuksena puhtaasta markkinatalouden työsopimustilanteesta.


title: Työntekijöiden sitouttaminen

text: Sitouttamismenetelmät voidaan jakaa karkeasti kahteen eri toimintatapaan:


title: Wilfrid Rudyerd Boulton

text: Wilfrid Rudyerd Boulton (1901–24. tammikuuta 1983 Zimbabwe) oli yhdysvaltalainen lintutieteilijä.


title: Wilfrid Rudyerd Boulton

text: Boulton työskenteli sekä New Yorkin luonnonhistoriallisessa museossa (American Museum of Natural History), Carnegie Museumissa Pittsburghissa että Chicagon luonnonhistoriallisessa museossa (Field Museum of Natural History in Chicago), jonka lintuosaston apulaisintendenttinä ja intendenttinä hän toimi 1931–1946. Täältä hän siirtyi Washingtoniin hallituksen palvelukseen.


title: Wilfrid Rudyerd Boulton

text: 1959 Boulton muutti Etelä-Rhodesiaan, missä hän jatkoi ornitologin uraansa ja osallistui viiteen tutkimusretkeen. Hän perusti Atlantica Foundationin, jonka tehtävänä on avustaa Afrikassa vierailevia ornitologeja, etenkin opiskelijoita, heidän työssään lintujen parissa.


title: Wilfrid Rudyerd Boulton

text: Boulton oli American Ornithologists' Unionin jäsen 68 vuoden ajan.


title: Wilfrid Rudyerd Boulton

text: Boulton nimesi linnuista muun muassa sichuaninpyyn ("Arborophila rufipectus") ja sambiantöpösiepon ("Batis margaritae").


title: Enostone

text: Enostone on suomalainen, nykyisin Vantaalla toimiva pieni yleiskustantamo. Se oli alkujaan erikoistunut runouteen ja tilausjulkaisuihin. Yhtiön perustivat Vesa Niinikangas ja Matti Särkkä Turussa 1999. Yhtiön kustantaja on 1.1.2015 alkaen Kalle Niinikangas. Enostone kustantaa vuosittain noin 10 kirjaa.


title: Oscar-kunniapalkinto

text: Oscar-kunniapalkinto on Oscar-palkinto, joka annetaan henkilölle, tuotantoyhtiölle, järjestölle tai instituutiolle merkittävästä työstä elokuvamaailmassa. Toisin kuin muut Oscar-palkinnot, kunniapalkinto ei ole koko akatemian äänestämä.


title: Oscar-kunniapalkinto

text: Vuoteen 1949 asti sen nimenä oli "erikoispalkinto" () ja sen jälkeen "kunniapalkinto" ().


title: Carl Yastrzemski

text: Carl Michael Yastrzemski (s. 22. elokuuta 1939) on yhdysvaltalainen baseballpelaaja. Hän pelasi koko pitkän Major League -uransa (1961–1983) Boston Red Soxissa.


title: Carl Yastrzemski

text: Yastrzemski kuului kahdeksaantoista All-Star-joukkueeseen, voitti seitsemän Gold Glovea ja oli vuonna 1967 American Leaguen "Most Valuable Player".


title: Carl Yastrzemski

text: Yastrzemski pääsi vuonna 1989 Baseball Hall of Fameen. Hän oli vuonna 1999 "The Sporting News" -lehden sadan suurimman baseballpelaajan listan 72. sijalla.


title: Hollannin muistikirja

text: Hollannin muistikirja on Katri Niinikankaan verkkopäiväkirjan pohjalta syntynyt kuvitettu matkakirja, jossa kirjoittaja kertoo taideopiskelijan vaihto-oppilasajasta Hollannissa. Kirjan julkaisi matkakirjallisuuteen erikoistunut pienkustantamo Enostone vuonna 2007. Katri Niinikangas (s. 1980) opiskeli 25-vuotiaana taidekoulussa Tilburgin kaupungissa. Mukana on merkintöjä päiväkirjasta, viestejä ystäviltä sekä tekijän piirroksia ja valokuvia.


title: Hollannin muistikirja

text: "Turun sanomien" arvostelussa kirjan todetaan sopivan vaihto-oppilasvuotta harkitseville ja kuvaavan rehellisesti matkustamisen pelkoa. Kirja keskittyy arkielämän asioihin, Hollannin kuvaaminen jää vähemmälle huomiolle. Teoksen vahvimmaksi anniksi sanotaan omaperäiset valokuvat ja piirrokset, jotka tosin toistuisivat paremmin toisenlaisella paperilla.


title: Sambiantöpösieppo

text: Sambiantöpösieppo ("Batis margaritae") on afrikkalainen varpuslintu.


title: Sambiantöpösieppo

text:
Sambiantöpösieppo elää Afrikassa Angolassa, Sambiassa ja Kongossa. Lajin elinalueen koko on noin 48 000 neliökilometriä ja sen kanta on elinvoimainen.
Lajin tyypillistä elinympäristöä ovat subtrooppiset ja trooppiset kuivat metsät.


title: Thomas Royou

text: Abbé Royou (), oikealta nimeltään Thomas-Marie Royou (1743–1792) , oli ranskalainen filosofian professori ja toimittaja.


title: Thomas Royou

text: Ennen Ranskan vallankumousta Royou tunnettiin ranskalaisen valistuksen vastustajana; hän toimi sisarensa miehen "Élie Fréron’n" johtaman "Année littéraire" -aikakauslehden avustajana.


title: Thomas Royou

text: Fréron’n kuoltua vuonna 1776 Royou ryhtyi johtamaan Année littérairea, sillä hänen sisarenpoikansa oli tehtävään vielä liian nuori.


title: Thomas Royou

text: Abbé Royou oli myös toimittajana "Journal de Monsieur" -lehdessä, jonka ilmestymisen Ranskan akatemia sai lopetetuksi vuonna 1783 lehden julkaistua akatemian kokouksesta epäkunnioittavan yhteenvedon.


title: Thomas Royou

text: Vallankumouksen aikana, vuonna 1790 hän perusti Galart de Montjoien, Julien Louis Geoffroyn ja veljensä Jacques-Corentin Royoun kanssa lehden "Ami du roi" (Kuninkaan ystävä), joka oli äärirojalistinen ja josta tuli liikkeen ehkä keskeisin äänitorvi. Hän kirjoitti lehteen vastavallankumouksellisten piirien erittäin paljon arvostamia artikkeleita.


title: Thomas Royou

text: Ami du roi -lehti lopetettiin asetuksella 4. toukokuuta 1792 ja abbé Royou asetettiin syytteeseen lehdistönvapauden väärinkäytöstä. Hänet haastettiin Ranskan korkeimpaan oikeuteen, mutta sairas apotti meni maan alle, ja kuoli jonkin aikaa sen jälkeen.


title: Thurman Munson

text: Thurman Lee Munson (7. kesäkuuta 1947 Akron, Ohio – 2. elokuuta 1979 Canton, Ohio) oli yhdysvaltalainen baseballsieppari. Hän pelasi koko vuonna 1969 alkaneen Major League -uransa New York Yankeesissa.


title: Thurman Munson

text: Munson oli seitsenkertainen All-Star-pelaaja ja voitti kolme Gold Glovea vuosina 1973–1975.


title: Thurman Munson

text: Munson harjoitteli lentämistä Akron–Cantonin alueellisella lentoasemalla Ohiossa vuonna 1979, kun hän epäonnistui laskeutumisessa sillä seurauksella, että hän kuoli ja kaksi kyydissä ollutta loukkaantui. Hän oli 32-vuotias.


title: Antony Armstrong-Jones

text: Antony Charles Robert Armstrong-Jones, Snowdonin 1. jaarli, GCVO, RDI (7. maaliskuuta 1930 – 13. tammikuuta 2017) oli brittiläinen valokuvaaja. Hän oli naimisissa prinsessa Margaretin kanssa vuosina 1960–1978 ja sai elinikäisen päärinarvon vuonna 1999.


title: Antony Armstrong-Jones

text: Armstrong-Jones työskenteli useille tunnetuille lehdille, ja hänen kuviaan on päätynyt muun muassa National Galleryyn.


title: Carl Van Vechten

text: Carl Van Vechten (17. kesäkuuta 1880 Cedar Rapids, Iowa – 21. joulukuuta 1964) oli yhdysvaltalainen valokuvaaja ja kirjailija sekä musiikki-, tanssi- ja kirjallisuusarvostelija.


title: Carl Van Vechten

text: Van Vechten valmistui Washington High Schoolista (1898) ja Chicagon yliopistosta (1903). Muutettuaan vuonna 1906 New Yorkiin hän työskenteli New York Timesin apulaismusiikkikriitikkona. Hän erosi ensimmäisestä puolisostaan Anna Snyderista vuonna 1912, ja solmi uuden avioliiton näyttelijä Fania Marinoffin kanssa vuonna 1914.


title: Carl Van Vechten

text: 84-vuotiaana New Yorkissa kuollut Van Vechten muistetaan kiinnostuksestaan afroamerikkalaista kulttuuria kohtaan. Hänen romaaneistaan kuuluisin on viidentenä julkaistu, Harlemin mustaihoisten elämää kuvannut "Nigger Heaven" (1926). Se sai hyvät arvostelut, mutta Yhdysvaltojen musta väestö kritisoi teosta muun muassa sen nimen takia.


title: Carl Van Vechten

text: Van Vechten keskittyi 1930-luvulta alkaen valokuvaukseen ja ennätti ottaa julkaistuja kuvia lukuisista kuuluisuuksista, kuten Georgia O'Keeffesta, Marlon Brandosta, Billie Holidaysta, Norman Mailerista, Ella Fitzgeraldista ja Tallulah Bankheadista.


title: Maria Höfl-Riesch

text: Maria Höfl-Riesch (o.s. Riesch, s. 24. marraskuuta 1984 Garmisch-Partenkirchen) on saksalainen alppihiihtäjä ja olympiavoittaja. Hän kilpaili maailmancup-tasolla vuosina 2000–2014.


title: Maria Höfl-Riesch

text: Riesch voitti junioreiden MM-kilpailuissa neljä maailmanmestaruutta ja kaikkiaan kahdeksan MM-mitalia. Vuonna 2009 Riesch voitti pujottelun maailmanmestaruuden Val d'Isèressä. Vancouverin olympialaisissa 2010 hän voitti kultaa superalppiyhdistetyssä ja pujottelussa. Garmisch-Partenkirchenissä 2011 Riesch sijoittui MM-pronssille sekä supersuurpujottelussa että syöksylaskussa. Schladmingissa 2013 hän saavutti MM-kultaa superalppiyhdistetyssä sekä pronssia syöksylaskussa ja joukkuekilpailussa. Sotšin olympialaisissa 2014 Höfl-Riesch voitti kultaa superalppiyhdistetyssä. sekä hopeaa supersuurpujottelusta.


title: Maria Höfl-Riesch

text: Maailmancupissa Riesch on voitti 27 osakilpailua ja maailmancupin kokonaiskilpailun kaudella 2010–2011. Lisäksi hän voitti supersuurpujottelun ja alppiyhdistetyn maailmancupin kaudella 2007–2008 , pujottelucupin kausilla 2008–2009 ja 2009–2010 ja syöksylaskucupin 2013–2014.


title: Maria Höfl-Riesch

text: Riesch meni huhtikuussa 2011 naimisiin managerinsa Marcus Höflin kanssa ja hän otti käyttöön yhdistelmänimen Höfl-Riesch. Myös Rieschin pikkusisko Susanne Riesch on huipputason alppihiihtäjä.


title: Maria Höfl-Riesch

text: Höfl-Riesch lopetti uransa kauden 2013–2014 jälkeen.


title: Scion xB

text: Scion xB on Toyotan Yhdysvaltain markkinoille valmistama automalli, jota myydään Scion-merkin alla. Se on pieni, kulmikas 5-ovinen tila-auto.


title: Scion xB

text: Ensimmäisen sukupolven xB oli uudelleen nimetty Toyota bB -pikkuauto. Se on pieni farmariauto, joka perustuu Toyota Yarisin pohjalevylle. xB oli toinen Toyotan vain USA:ssa myymän Scion-merkin malleista, kun merkki julkistettiin 2004 (toinen oli xA, joka perustuu Toyota ist -malliin). Molemmissa malleissa on 1NZ-FE-moottori, teholtaan 108 hv (81 kW) @ 6000 rpm ja väännöltään 142 Nm @ 4200 rpm. Autossa on lentokoneista tuttu "musta laatikko", joka kerää tietoa turvallisuudesta tutkimustarkoituksiin.


title: Scion xB

text:
Toisen sukupolven xB esiteltiin vuoden 2007 Chicagon autonäyttelyssä. Se on suurempi ja pyöreämpi kuin ensimmäisen sukupolven xB ja muistuttaa muotoilultaan vuoden 2006 New Yorkin autonäyttelyssä esiteltyä t2b-konseptiautoa. Se on 7,5 cm leveämpi, 30,5 cm pitempi ja akseliväliltään 10 cm pitempi kuin ensimmäisen sukupolven xB. Uuden xB:n voimanlähteenä on 2,4 litran moottori, jota käytetään myös Scion tC:ssä ja Toyota Camryssä.
Toisen sukupolven Scion xB ei ole uudelleen nimetty Toyota bB kuten ensimmäisen sukupolven malli, vaan xB:tä myydään Japanissa nimellä Toyota Corolla Rumion.


title: Daniel (Ruotsin prinssi)

text: Prinssi Daniel ("Olof Daniel Westling Bernadotte", syntyjään "Olof Daniel Westling", s. 15. syyskuuta 1973 Örebro, Ruotsi), on Ruotsin kruununprinsessa Victorian puoliso ja Länsi-Götanmaan herttua.


title: Daniel (Ruotsin prinssi)

text: Westling syntyi Örebrossa keskiluokkaiseen perheeseen 15. syyskuuta 1973 (samana päivänä kuin hänen appensa Kaarle XVI Kustaa nousi Ruotsin kuninkaaksi). Westling on opiskellut sosiaalialaa ja vapaa-ajanohjausta kahden vuoden ajan. Opintojen jälkeen hän suoritti varusmiespalveluksen.


title: Daniel (Ruotsin prinssi)

text: Westling omisti useita kuntosaleja Tukholmassa, mutta luopui niistä avioituessaan Victorian kanssa. Hän harrastaa jalkapalloa, jääkiekkoa, koripalloa ja musiikkia.


title: Daniel (Ruotsin prinssi)

text: Prinssi Danielin isänäidin suku on Rautalammilta lähteneitä metsäsuomalaisia, ilmeisesti sukunimeltään Seppäisiä.


title: Daniel (Ruotsin prinssi)

text: Daniel ja Victoria seurustelivat vuodesta 2002 saakka. 24. helmikuuta 2009 kuningas Kaarle XVI Kustaa ja Ruotsin hallitus myönsivät heille luvan kihlautua.


title: Daniel (Ruotsin prinssi)

text: Pari avioitui 19. kesäkuuta 2010, ja avioliiton myötä Daniel Westlingistä tuli Hänen Kuninkaallinen korkeutensa prinssi Daniel, Länsi-Götanmaan herttua ().


title: Daniel (Ruotsin prinssi)

text: Prinssi Danielista tuli hääpäivänään serafiimiritarikunnan ritari.


title: Daniel (Ruotsin prinssi)

text: Keväällä 2011 Kruununprinsessa Victorian aviomies, prinssi Daniel pääsi sisään arvostettuun Karoliiniseen Instituuttiin opiskelemaan fysiologiaa.


title: Daniel (Ruotsin prinssi)

text: Kesäkuussa 2011 Prinssi Daniel osallistui Suomessa järjestettyyn liikuntalääketieteen Puijo-symposiumiin. Prinssin tarkoituksena oli hakea Kuopiosta tietoa alan uusimmista virtauksista.


title: Daniel (Ruotsin prinssi)

text: 25. huhtikuuta 2018 prinssi Daniel vieraili Helsingissä tutustumassa Liikkuva koulu -ohjelman käytäntöihin kuten toiminnalliseen opetukseen kahdessa koulussa.


title: Anna May Wong

text: Anna May Wong (3. tammikuuta 1905 – 2. helmikuuta 1961) oli yhdysvaltalainen näyttelijä. Hän oli etniseltä taustaltaan kiinalainen, ja hänen oikea nimensä oli Wong Liu Tsong. Hänet tunnettaneen parhaiten elokuvasta "Shanghain pikajuna".


title: Anna May Wong

text: Wong syntyi Los Angelesissa, Kaliforniassa kiinalaiseen sukuun, joka oli elänyt Yhdysvalloissa vuodesta 1855. Hän sai uransa aikana merkittäviä rooleja sekä elokuvissa että televisiossa ja pääsi Hollywood Walk of Fameen.


title: Anna May Wong

text: Wong oli naimaton. Hän kuoli maksakirroosiin ja sydäninfarktiin Santa Monicassa 56 vuoden ikäisenä. Elokuvaaja James Wong Howe oli hänen serkkunsa.


title: Suomi ilman naamiota

text: Suomi ilman naamiota on suomalaisen kommunistin Otto Wille Kuusisen jatkosodan aikana Neuvostoliitossa kirjoittama kirja. Propagandaksi tarkoitettu teos julkaistiin vuonna 1943 suomeksi, venäjäksi ja englanniksi. Se sisältää voimakasta arvostelua Saksan rinnalla sotaa käynyttä Suomea kohtaan. Teos on julkaistu uudelleen vuonna 2006 Johan Beckman Instituten kustantamana.


title: Suomi ilman naamiota

text: Kirja paljastaa Suomen neuvostovastaisen politiikan alkujuuret, todeten Suomea hallitsevan porvariston taantumuksellisen koplan olevan täynnä kansalliskiihkoista vihamielisyyttä Neuvostoliittoa kohtaan. Kirjassa todetaan entisten tsaarin upseerien, kuten Mannerheimin, muuttuneen uskollisesta tsaarinvallan palvelijasta, Venäjältä Suomeen siirryttyään, suomalaisiksi kansalliskiihkoilijoiksi.


title: Suomi ilman naamiota

text: Kirja kertoo Suomen rahavallan ahneudesta ja sen epäonnistuneesta pyrkimyksestä anastaa sotatoimin Neuvosto-Karjalan luonnonrikkaudet, varsinkin sen suunnattomat metsärikkaudet. Karjalais-suomalainen kansa tuli silloin kokemuksesta tuntemaan, että suur-Suomi on pieni, mutta ahne ja suurikitainen peto, joka on valmis nielemään kaikki luonnonrikkautemme ja ennen kaikkea vihreän kultamme.


title: Suomi ilman naamiota

text: Kuusinen kertoo kirjassaan miten Suomi valjastettiin Saksan imperialististen sotavankkurien eteen kytkemällä Suomi Saksaan taloudellisin ja poliittisin sitein. Saksan kapitalistit möivät Suomeen tuotteitaan mielellään ja paljon, mutta eivät tahtoneet ostaa suomalaisia tuotteita.


title: Suomi ilman naamiota

text: Kuusinen kirjoitti myös vuoden 1929 maailman talouspulasta, joka aiheutti Suomen rahavallalle niin suuria vaikeuksia, että se päätti järjestää terroristisen fasistiryntäyksen sälyttääkseen pulan rasitukset työväenluokan ja talonpoikien harteille. Suomen rahavalta nostatti sanomalehdissä raivokkaan neuvostovastaisen kamppailun, jonka avulla lapualaiskonnat komennettiin lyömään hajalle Suomen ammattijärjestön ja kaikki vasemmistolaiset työväenjärjestöt. Lapuan liikkeen johdon otti Kuusisen mukaan käsiinsä Suomen armeijan yleisesikunta, jolloin kenraali Walleniuksesta tuli fasistien joukkohulinan ja tihutöiden järjestäjä. Helsingin suurpankkien johtajat ottivat suorittaakseen lapualaishulinan rahoituksen.


title: Suomi ilman naamiota

text: Kuusinen kertoo fasistiroistojen tuhonneen työväenjärjestöjen sanomalehtien kirjapainoja ja huoneistoja, ottaneen kiinni satoja sosialisteja pahoinpidellen ja häpäisten heidät. Useita murhattiin ja toisia kuljetettiin itärajalle ja heitettiin Neuvostoliiton puolelle.


title: Suomi ilman naamiota

text: Kuusinen kertoo neuvostovastaisen sodan valmisteluista, maan aseteollisuuden kehittämisestä ja Suomen armeijan aseistuksen vahvistamisesta, 40 rakennetusta lentokentästä, jotka enimmäkseen sijaitsivat pitkin Neuvostoliiton rajaa. Kuusinen kertoo myös Mannerheimin linjasta, josta oli tehty vuoden 1939 syksyyn mennessä valmis sotilaallinen hyökkäystukikohta Neuvostoliittoa vastaan.


title: Suomi ilman naamiota

text: Kuusinen kertoo kirjassaan, että huolimatta Suomen lukuisten rautabetonilinnakkeiden lujuudesta Karjalankannaksella uljaan Punaisen Armeijan joukko-osastot lyhyessä ajassa murskasivat ”Mannerheimin linjan" aiheuttaen Suomen armeijalle raskaan tappion.


title: Suomi ilman naamiota

text: Kirja kertoo uuden neuvostovastaisen sodan valmisteluista ja saksalaisten sotilaiden ja sotatarvikkeiden tuomisesta maahan, maassa vallitsevasta terroristisesta hirmuvallasta, poliittisten vankien näännyttämisestä nälkään, talouspulasta ja nälänhädästä.


title: Suomi ilman naamiota

text: Kirjan viimeinen luku käsittelee työtätekevän kansan vihaa ja aktiivisen vastarinnan kasvua todeten työtätekevien tyytymättömyyden sotaa kohtaan muuttuvan vihaksi ja suuttumukseksi sekä aktiiviseksi vastarinnaksi fascististen valtaherrain määräyksiä vastaan.


title: Bertil (Ruotsin prinssi)

text: Prinssi Bertil (Bertil Gustaf Oskar Carl Eugén; 28. helmikuuta 1912 – 5. tammikuuta 1997), Hallandin herttua, oli Ruotsin kuningas Kustaa VI Aadolfin ja hänen ensimmäisen vaimonsa, prinsessa Margareetan kolmas poika. Hän opiskeli meriupseeriksi ja palveli toisen maailmansodan aikana Ruotsin sotilasattaseana Lontoossa. Sotilasarvoltaan Bertil oli kontra-amiraali (1956).


title: Bertil (Ruotsin prinssi)

text: Bertilin vanhimman veljen kruununprinssi Kustaa Aadolfin kuoltua vuonna 1947 lento-onnettomuudessa jättäen jälkeensä alle vuoden vanhan poikalapsen ja muiden kruununperimykseen oikeutettujen luovuttua kruunusta hallitsijaksituloksi estävien avioliittojen vuoksi oli olemassa mahdollisuus, että Bertilistä voisi joskus tulla hallitsija.


title: Bertil (Ruotsin prinssi)

text: Tämän takia Bertil ei mennyt naimisiin walesilaisen aatelittoman Lilian Daviesin kanssa, sillä avioliitto olisi estänyt kuninkaaksi tulemisen. Sen sijaan he elivät hienovaraisesti yhdessä. Tämä järjestely oli kaikkien tiedossa ja sen tarkoituksena oli säilyttää kruununperimys kunnes kruununperillinen olisi riittävän vanha. Silloinen rouva Davies oli yksityisesti osa kuningasperhettä, mutta ei virallisesti. Bertilin isä eli kuitenkin riittävän kauan, jotta Bertilin veljenpoika prinssi Kaarle Kustaa pystyi seuraamaan häntä valtaistuimelle. Oltuaan yli kolmekymmentä vuotta epävirallisesti yhdessä, uusi kuningas hyväksyi Bertilin ja Lilianin avioitumisen, joka tapahtui 7. joulukuuta 1976. Yhä ensimmäisenä kruununperimysjärjestyksessä (kruununprinssi Carl Philipin syntymään asti 1979) Bertil jatkoi tarvittaessa toimimista kuninkaan sijaisena. Hänen leskensä tunnettiin nimellä prinsessa Lilian, Hallannin herttuatar, prinsessa Lilian kuoli maaliskuussa 2013. Bertil oli Tanskan edesmenneen kuningattaren Ingridin (entisen Ruotsin prinsessa Ingridin) veli, Ingridin ollessa nykyisen Tanskan kuningattaren Margareeta II:n äiti.


title: Bertil (Ruotsin prinssi)

text: Kun Ruotsin kruununperimysjärjestyslakia muutettiin vuonna 1980 oikeus kruunuun rajattiin Kaarle XVI Kustaalle ja hänen jälkeläisilleen; kuitenkin Bertilin kohdalla tehtiin erityinen poikkeus, joten hänestä tuli kruununperimysjärjestyksessä kolmas ja prinsessa Madeleinen synnyttyä 1982 kruununperimysjärjestyksessä neljäs.


title: Bertil (Ruotsin prinssi)

text: Prinssi Bertil oli kotimaassaan erittäin suosittu. Hän piti autoista sekä tuki ja harrasti useita urheilulajeja kuten tennistä ja kuulapelejä.


title: Pertti Rastela

text: Pertti "Pepi" Rastela (s. 20. marraskuuta 1955 Jyväskylän maalaiskunta) on entinen jääkiekkoilija ja JypHT:n kapteeni.


title: Pertti Rastela

text: Pertti Rastela pelasi koko uransa JypHT:n riveissä hyökkääjänä. Suurimman osan urastaan hän pelasi jyväskyläläisjoukkueen pelatessa SM-liigan alasarjassa 1-divisioonassa. Hänen ensimmäinen kautensa oli 1974–75. Divisioonassa Rastela edusti joukkuettaan kaikkiaan 11 kautta, kunnes Jyp nousi SM-liigaan kaudella 1984–85.


title: Pertti Rastela

text: Rastela pelasi SM-liigaa kaudet 1985–91 JypHT:n riveissä. Kapteenina hän toimi lopun kaudesta 1987–88 sekä kauden 1990–91. Rastela oli voittamassa jyväskyläläisten riveissä joukkueen ensimmäistä SM-mitalia, hopeaa keväällä 1989. Rastela pelasi urallaan 252 liigaottelua tehden 148 pistettä (71+77). Jyp on jäädyttänyt Rastelan pelinumeron 10. 1-divisoonassa Rastela keräsi 372 pistettä 367 ottelussa. Maaleja syntyi 208 ja syöttöpisteitä 174.


title: Pertti Rastela

text: Rastela pelaa jyväskyläläisessä veteraanikiekkojoukkueessa Ukkometsoissa, mutta muuten hän on pysytellyt uransa lopettamisen jälkeen pois jääkiekon parista; tällä hetkellä hän toimii avustavana ulosottomiehenä Jyväskylässä.


title: Kellokanerva

text: Kellokanerva eli nummikellokanerva ("Erica tetralix") on Euroopassa tavattava, kanervakasveihin kuuluva varpu. Se on Suomessa erittäin harvinainen, rauhoitettu kasvi.


title: Kellokanerva

text: Kellokanerva kasvaa noin 20 cm korkeaksi. Varsi on koheneva tai pysty, nuoret varren haarat ovat karvaisia. Pienet, ikivihreät lehdet ovat nelittäin ja säteittäisesti pitkin vartta. Kukinnon alla lehdet ovat varrenmyötäisesti, muualla ne ovat sirottavia. Kukinto on vähäkukkainen latvasarja. Kukat ovat vaaleanpunaisia, kellomaisia ja nuokkuvia. Kellokanerva kukkii Suomessa elokuussa.


title: Kellokanerva

text: Juuri lehtien muoto ja asento auttavat varmimmin erottamaan kellokanervan hyvin yleisestä kanervasta ("Calluna vulgaris"). Muista saman suvun jäsenistä kellokanervan erottaa siitä, että kellokanervan heteet eivät tule terälehtien muodostaman kellon ulkopuolelle.


title: Kellokanerva

text: Kellokanervaa tavataan yleisenä Länsi-Euroopassa meren rannikoilla ja lähellä niitä sisämaassa Norjasta Trondheimin tasalta etelään Portugaliin asti. Levinneisyysalue kattaa Länsi-Ruotsin läntisen puoliskon ja Tanskan, mutta ei juurikaan ulotu Itämerelle. Länsi- ja Keski-Euroopan sisämaassa esiintyminen on paikoittaista ja ulottuu idässä Transilvanian ja Latvian tasalle. Myös pohjoisessa Skandinavian sisämaassa ja Pohjois-Norjassa on erillisiä esiintymiä. Se on levinnyt myös Pohjois-Amerikkaan ihmisen mukana.


title: Kellokanerva

text: Kellokanervan ainoa tunnettu nykyesiintymä Suomessa on muusta levinneisyysalueesta erillään Kuhmossa. Esiintymä löydettiin vuonna 1964. Siitepölytutkimuksilla on osoitettu lajin kasvaneen paikalla edellisen jääkauden jälkeiseltä lämpökaudelta asti. Kellokanerva on todennäköisesti kasvanut 1800-luvulla myös Hämeenkyrössä.


title: Kellokanerva

text: Pääesiintymisalueellaan merellisessä ilmastossa, missä ei esiinny talvella routaa, kellokanerva kasvaa aukeiden nummien valtakasvina. Kuhmossa kellokanervan pääesiintymä kasvaa lammen rantasuolla. Pienemmät esiintymislaikut ovat kuivahtaneella suolla. Lajin esiintymisalueet ovat nykyisin pääosin suojelualueilla.


title: Kellokanerva

text: Kellokanervasta on jalostettu lajikkeita koristekasveiksi.


title: Point Peleen kansallispuisto

text: Point Peleen kansallispuisto () on kansallispuisto Ontarion provinssin lounaisosassa Kanadassa. Se sijaitsee Eriejärvellä. Se on perustettu vuonna 1918 ja sen alueella sijaitsee Kanadan eteläisin piste, Middle Island. Kansallispuiston englanninkielinen nimi on perua sen ranskankielisestä nimestä "Pointe-Pelée".


title: Point Peleen kansallispuisto

text: Point Pelee oli Kanadan ainoa metsästyksen salliva kansallispuisto vuoteen 1989 saakka. Kaupallinen kalastus lakkautettiin vuonna 1969.


title: Martina Schild

text: Martina Schild (s. 26. lokakuuta 1981 Brienz) on sveitsiläinen alppihiihtäjä ja olympiamitalisti.


title: Martina Schild

text: Schild on kilpaillut kansainvälisellä tasolla vuodesta 1997 lähtien. Hän saavutti supersuurpujottelun pronssia junioreiden MM-kilpailuissa Verbier'ssä 2001. Torinon olympialaisissa 2006 hän voitti hopeaa syöksylaskussa 0,37 sekuntia Michaela Dorfmeisterille hävinneenä ja oli lisäksi kuudes supersuurpujottelussa. Åren MM-kilpailuissa 2007 Schild sijoittui supersuurpujottelussa kahdenneksitoista.


title: Martina Schild

text: Schild sijoittui maailmancupissa ensimmäisen kerran kärkikolmikkoon oltuaan kolmas super-G:ssä Reiteralmissa joulukuussa 2006. Ensimmäisen voittonsa hän saavutti samassa lajissa Lake Louisessa joulukuussa 2007. Kaudella 2009–2010 hän oli kolmas Haus im Ennstalin supersuurpujottelussa.


title: Martina Schild

text: Schild joutui jättämään kauden 2012–2013 väliin selkävaivojen vuoksi. Hän ilmoitti uransa lopettamisesta syyskuussa 2013.


title: Aliprefektuuri

text: Aliprefektuuri () on Ranskassa ja eräissä muissa maissa käytetty valtion aluehallinnon termi, jolla tarkoitetaan prefektuuria alemman hallintoyksikön hallintoa.


title: Aliprefektuuri

text: Ranskassa termi merkitsee käytännössä departementin alaisen arrondissementin hallintoinstituutiota. Laajemmassa merkityksessä sanalla viitataan usein myös rakennukseen, jossa arrondissementin hallinto toimii, sekä aliprefektuurin sijaintikaupunkiin eli arrondissementin pääkaupunkiin ().


title: Aliprefektuuri

text: Aliprefektuuria johtaa "aliprefektiksi" () kutsuttu valtion virkamies apunaan "pääsihteeri". Mikäli arrondissementin keskuspaikka on samalla myös departementin pääkaupunki, siellä ei ole erillistä aliprefektuuria eikä aliprefektiä, vaan departementin prefektuuri ja prefekti hoitavat myös kyseisen arrondissementin hallintoa. Tällöin aliprefektin tehtävistä vastaa prefektuurin pääsihteeri.


title: Live in Wonderland

text: Live in Wonderland on Sunrise Avenuen vuonna 2007 julkaisema DVD. DVD sisältää Saksan Kölnissä alkuvuonna 2007 taltioidun keikan, sekä bändin haastatteluja, sekä runsaasti kuvia sisältävän kuvagallerian.


title: Parhaan draamaelokuvan Golden Globe -palkinto

text: Tämä sivu sisältää luettelon elokuvista, jotka ovat saaneet Golden Globen parhaana draamaelokuvana tai olleet ehdolla. Palkintoa on jaettu vuodesta 1951 joka vuosi lukuun ottamatta vuotta 1953. Vuosiluvut viittaavat elokuvan valmistumisvuoteen: palkinnot jaetaan aina seuraavana vuonna.


title: Pentti Mikkilä

text: Pentti Mikkilä (s. 30. marraskuuta 1946 Jyväskylä) on entinen JyPHT:n jääkiekkoilija ja valmentaja.


title: Pentti Mikkilä

text: Pentti Mikkilä edusti jyväskyläläisjoukkuetta koko uransa sen pelatessa 1-divisioonassa. Hän toimi joukkueessaan puolustajana 239 divisioonaottelussa tehden 92 pistettä, joista 26 maalia ja 66 syöttöpisteitä. Mikkilä ehti pelata urallaan seitsemän kautta, kunnes lopetti keväällä 1981. Ensimmäisen kautensa hän pelasi 1974–1975.


title: Pentti Mikkilä

text: Peliuransa lopettamisen jälkeen Mikkilä on toiminut Jypissä useissa eri tehtävissä. Siksi häntä usein kutsutaankin lempinimellä ”Mr. JYP”. Uransa jälkeen hän on toiminut Jypissä joukkueenjohtajana ja kakkosvalmentajana. Lisäksi hän on toiminut Jypin markkinointipäällikkönä sekä lyhyen aikaa JYPin toimitusjohtajana. Jyväskyläläisjoukkueen palkkalistoilla hän on saanut olla mukana Jypin kaikissa huippuhetkissä joukkueenjohtajan tehtävissä.


title: Pentti Mikkilä

text: Mikkilä toimi joukkueenjohtajan töidensä lisäksi Hannu Aravirran apuvalmentajana hopeaan johtaneella kaudella 1988–1989. Miehen kakkosvalmentajan työt päättyivät kevääseen 1991, jolloin hän siirtyi päätoimisesti joukkueenjohtajan tehtäviin. Mikkilän toimiessa tehtävässä JYP pääsi juhlimaan keväällä 1992 hopeaa sekä 1993 pronssia. Mikkilä toimi joukkueenjohtajana vuoteen 2000 asti, kunnes siirtyi valmennustehtäviin, toimien muun muassa Diskoksen joukkueen valmentajana.


title: Pentti Mikkilä

text: Nykyisin Mikkilä ei toimi päätoimisesti jääkiekon parissa, vaan työskentelee autonmyyntialalla. Hän pelaa kuitenkin ikämieskiekkoa Jyväskylän Ukkometsoissa.


title: Pentti Mikkilä

text: Mikkilän pelinumero 19 on jäädytetty Jypissä ja miehen pelipaita on nostettu hallin kattoon.


title: Relapse Records

text: Relapse Records on yhdysvaltalainen metallimusiikkia julkaiseva levy-yhtiö, joka perustettiin vuonna 1990 Philadelphiassa. Levy-yhtiön alkuaikoina sen yhtyeet olivat pääosin erilaisia extreme metal -yhtyeitä, mutta myöhemmin se rupesi julkaisemaan myös kokeellisempien yhtyeiden musiikkia. Suomalainen Amorphis kuului pitkään Relapse Recordsin yhtyeisiin.


title: Relapse

text: Relapse voi tarkoittaa ainakin seuraavia:


title: Carlton Fisk

text: Carlton Ernest Fisk (s. 26. joulukuuta 1947) on yhdysvaltalainen baseballpelaaja (sieppari). Hän pelasi Major League -tasolla pitkän rupeaman vuosina 1969–1993.


title: Carlton Fisk

text: Fiskin joukkueina olivat Boston Red Sox ja Chicago White Sox. Hän kuului All-Star-joukkueseen lukuisia kertoja ja voitti vuoden 1972 Gold Gloven.


title: Carlton Fisk

text: Fisk pääsi vuonna 2000 Baseball Hall of Fameen 79,6 % kannatuksella.


title: Sivasspor

text: Sivasspor on turkkilainen jalkapallojoukkue Sivasista, joka pelaa Turkin Superliigassa. Seura nousi pääsarjatasolle 2005 ja sen paras saavutus on toinen sija kaudella 2008–2009.


title: Fredrik III (Tanska)

text: Fredrik III (28. helmikuuta 1609 – 9. helmikuuta 1670) oli Tanskan ja Norjan kuningas vuodesta 1648 kuolemaansa saakka. Hän vakiinnutti Tanskaan kuninkaan itsevaltiuden.


title: Fredrik III (Tanska)

text: Fredrik oli Kristian IV:n nuorempi poika, ja hänen veljestään Christianista piti tulla kuningas. Niinpä isä lähetti Fredrikin vakiinnuttaamaan perheen asemaa Saksassa, ja tämä oli jo nuorena Bremenin piispa ja Staden linnoituksen komentaja. Samalla Fredrik sai kokemusta hallinnosta.


title: Fredrik III (Tanska)

text:
Prinssi Kristian kuoli 1647 ja isä-Kristian seuraavana vuonna, joten Fredrikistä tuli kuningas lyhyellä varoitusajalla.
Ruotsin Kaarle X Kustaa hyökkäsi Tanskaan syksyllä 1657, ja hänen armeijansa vyöryi seuraavana talvena jäätyneiden Tanskan salmien yli. Fredrikin oli taivuttava alueluovutuksiin. Ruotsi hyökkäsi uudestaan elokuussa 1658, mutta nyt Alankomaat, Itävalta, Puola ja Brandenburg tukivat Tanskaa, ja ruotsalaiset hävisivät.


title: Fredrik III (Tanska)

text: Sota tuli niin kalliiksi, että Fredrik kutsui valtiopäivät pohtimaan velkojen kattamista. Uuden perustuslain myötä aatelisto menetti valtaansa. Porvaristo puolestaan sai ensimmäistä kertaa jonkin verran valtaa ja omaisuutta, kun se osti entisiä kruununtiloja.


title: Kristian V

text: Kristian V (15. huhtikuuta 1646 – 25. elokuuta 1699) oli Tanskan ja Norjan kuningas vuodesta 1670 kuolemaansa saakka. Hän oli muuten kansan suosima kuningas, mutta tuhlasi valtion kassan epäonnistuneeseen yritykseen vallata Skåne takaisin Ruotsilta.


title: Kristian V

text: Kristian jatkoi isänsä aloittamaa itsevaltiuden kasvattamista ja aatelin vallan vähentämistä. Hän päästi ensi kertaa aatelittomat valtion virkoihin ja loi kaksi uutta arvonimeä, kreivin ja paronin.


title: Kristian V

text: Kristianilla oli kahdeksan lasta vaimonsa kanssa ja kuusi lasta rakastajattarensa kanssa.


title: V (yhtye)

text: V oli brittiläinen vuosina 2004–2005 toiminut poikabändi, jonka jäseniä olivat Antony Thomas Brant, Aaron Buckingham, Mark Harle, Kevin McDaid ja Leon Pisan. Päälaulaja Antony Brant keksi yhtyeen nimeksi roomalaisissa numeroissa viittä tarkoittavan kirjaimen "V", koska yhtyeessä oli viisi jäsentä. Yhtye oli kuitenkin koossa vain noin vuoden.


title: V (yhtye)

text: Elokuussa 2005 Westlife-yhtyeen Mark Feehily ilmoitti olevansa homoseksuaali ja seurustelevansa V-yhtyeen Kevin McDaidin kanssa. Heinäkuussa 2006 myös toinen V:n jäsen, Aaron Buckingham, tunnusti olevansa homoseksuaali. Mark Harle on nykyään rumpali indie-yhtyeessä Little Comets.


title: V (yhtye)

text: MySpacen mukaan Kevin on nykyään valokuvaaja ja Aaron laulaa teatteriesityksissä Yhdysvalloissa.


title: Neuroblastooma

text: Neuroblastooma on sympaattisen hermokudoksen epäkypsien (”nuorten”) solujen muodostama pahanlaatuinen kasvain (neuro = hermo, blasti = hyvin nuori solu, oma = kasvain). Se on tavallisin pienillä, alle viisivuotiailla lapsilla, ja sitä todetaan Suomessa noin 10 tapausta vuodessa. Neuroblastooma on yleisin lapsilla tavattava kiinteä syöpä heti aivokasvainten jälkeen. Neuroblastooman kliininen kuva on hyvin laaja: pieni osa levinneistäkin taudeista paranee itsestään, kun taas toisilla lapsilla tauti on aggressiivinen ja edellyttää rajua hoitoa lapsen selviämiseksi.


title: Neuroblastooma

text: Neuroblastooma on paitsi yleisin, myös tutkituin lapsuusiän kiinteä syöpä. Suurimmalla osalla yli vuoden ikäisistä neuroblastoomapotilaista on huono ennuste. Yksittäiseen neuroblastoomanäytteeseen perustuva kasvaimen pahanlaatuisuuden ja potilaan eloonjäämisennusteen arviointi on vaikeaa.


title: Neuroblastooma

text: Neuroblastooman syitä ei tiedetä. Mitään altistavia ympäristötekijöitäkään ei ole suoranaisesti voitu osoittaa altistavan lasta nimenomaan neuroblastooman puhkeamiselle, mutta yleiset, syövän kehitykselle altistavat tekijät oletettavasti vaikuttavat myös neuroblastooman syntyyn. Neuroblastoomasta on olemassa perinnöllinen muoto, mutta se on erittäin harvinainen.


title: Neuroblastooma

text: Neuroblastooman oireet riippuvat hyvin paljon siitä, missä kasvain tai kasvaimet sijaitsevat. Emokasvain ("primaarikasvain") ilmaantuu tavallisimmin vatsaan, lantioon, rintakehän sisälle (tarkemmin välikarsinaan eli "mediastinumiin") tai kaulaan. Neuroblastooma lähettää myös usein etäpesäkkeitä, ja joskus niiden kasvu aiheuttaa taudin ensimmäiset oireet.


title: Neuroblastooma

text: Puolella lapsista neuroblastooma kehittyy vatsan alueelle lisämunuaiseen (munuaisen päällä oleva pieni, hormoneja erittävä elin, jossa on erityisen runsaasti sympaattista hermostoa). Vatsan alueen neuroblastooma tuntuu päällepäin usein suurena, aristamattomana massana. Kaulan alueen neuroblastooma on yleensä pieni, aristamaton patti. Rintakehän kasvain on tavallisesti pitkään oireeton, ja saatetaan huomata sattumalta esimerkiksi hengitystieinfektiota selvitellessä. Kun neuroblastooma sijaitsee keskiviivan alueella, saattaa se kasvaa selkärangan nikamien välistä selkäydinkanavaan ja painaa selkäydintä tai hermoja. Seurauksena ovat alaraajojen halvausoireet, kävelyvaikeudet ja suolen ja rakon toiminnan häiriöt. Selkäydinkanavaan kasvavan neuroblastooman hoidolla on aina kova kiire, jotta selkäydin ei vahingoittuisi pysyvästi.


title: Neuroblastooma

text: Neuroblastooma lähettää etäpesäkkeitä (metastasoi) yleisimmin hohkaluuhun ja luuytimeen. Luumetastaasit aiheuttavat kipua, jolloin lapsi saattaa vähentää sairaan raajan käyttöä. Pieni lapsi voi olla itkuinen ja kiukkuinen. Joskus luu saattaa metastaasin kasvun seurauksena jopa murtua ("patologinen murtuma"). Luuytimen tärkein tehtävä on tuottaa verisoluja. Sinne levinnyt neuroblastooma häiritsee verenmuodostusta, mistä seuraa poikkeamia verisolujen määrissä ja näistä johtuvia oireita: anemiaa, verenvuototaipumusta (nenäverenvuodot, ienverenvuoto, mustelmat) ja herkkyyttä tulehdustaudeille. Vauvojen neuroblastooma metastasoi usein ihoon sekä maksaan, joka voi kasvaa valtavaksi ja aiheuttaa vatsan pullotuksen. Ihometastaasit ovat sinertäviä, laakeahkoja patteja, jotka eivät arista.


title: Neuroblastooma

text: Joissakin harvinaisissa tapauksissa kasvain ja/tai sen erittämät hormonit voivat aiheuttaa lapselle tiettyjä oireita. Tavallisimmat ovat VIP-hormonin ylimäärästä johtuva valtaisa vesiripuli sekä ns. opsoklonus-ataksia, jonka oireita ovat tasapainovaikeudet ja erikoiset, nykivät silmien liikkeet.


title: Neuroblastooma

text: Neuroblastooman diagnosointiin ja levinneisyyden määritykseen käytetään monia eri tutkimusmenetelmiä. Alla on esitelty tavallisimpia:Neuroblastooma luokitellaan levinneisyytensä sekä biologiansa mukaan eri ryhmiin. Neuroblastooman levinneisyysluokitus on kuvailtu alla olevassa taulukossa. Neuroblastooman biologialla tarkoitetaan syöpäsolujen ominaisuuksia, tärkeimpinä solujen ulkonäkö ja perimä.


title: Neuroblastooma

text: Stage (aste) I


title: Neuroblastooma

text: Kasvainta on vain yhdellä alueella ja kaikki silminnähtävä syöpäkudos on mahdollista poistaa leikkauksella täysin.


title: Neuroblastooma

text: Stage II


title: Neuroblastooma

text: IIA: Kasvainta on vain yhdellä alueella, mutta kaikkea nähtävissä olevaa syöpäkudosta ei pystytä poistamaan leikkauksella täysin.


title: Neuroblastooma

text: IIB: Kasvainta on vain yhdellä alueella, ja kaikki nähtävissä oleva syöpäkudos on ehkä mahdollista poistaa leikkauksella. Kasvain on levinnyt läheisiin imusolmukkeisiin.


title: Neuroblastooma

text: Stage III


title: Neuroblastooma

text:
-Kasvainta ei voida täysin poistaa leikkauksella ja sitä on kehon molemmilla puolilla sekä mahdollisesti läheisissä imusolmukkeissa tai
- Kasvain on vain yhdellä alueella toisella puolen kehoa, mutta se on levinnyt toisen puolen imusolmukkeisiin tai
-Kasvain on keskiviivan alueella, levinnyt molemmilla puolilla oleviin imusolmukkeisiin tai kudoksiin eikä sitä ole mahdollista poistaa leikkauksella.


title: Neuroblastooma

text: Stage IV


title: Neuroblastooma

text: IV: kasvain on levinnyt kaukaisiin imusolmukkeisiin, ihoon tai muihin kehon osiin.


title: Neuroblastooma

text: IV S: Paikallinen, I–II stage – kasvain, joka on levinnyt maksaan, ihoon ja/tai luuytimeen (alle 10 % soluista) mutta ei luustoon. Ikä alle 1 vuotta.


title: Neuroblastooma

text: Neuroblastooma on biologisesti hyvin monimuotoinen kasvain, eikä monista patologin raportissa annetuista piirteistä välttämättä tiedetä tarpeeksi, jotta niiden voitaisiin todeta vaikuttavan lapsen ennusteeseen parantavasti tai huonontavasti. Tärkeimpiä biologisia ennusteeseen vaikuttavia löydöksiä ovat:


title: Neuroblastooma

text: Kun epäily pahanlaatuisesta kasvaimesta herää, lähetetään lapsi aikailematta lähimpään yliopistosairaalaan diagnoosin vahvistamiseksi, taudin levinneisyyden selvittämiseksi ja hoidon aloittamiseksi. Hoitotapaa päätettäessä puhutaan usein lapsen selviämisennusteesta tai ennusteesta, jolla tarkoitetaan lapsen mahdollisuutta selvitä taudistaan.


title: Neuroblastooma

text: Hoitoa varten lapsen neuroblastooma sijoitetaan taudin biologian ja levinneisyyden mukaan yhteen kolmesta ryhmästä, joista puhutaan hyvän- keski- ja huonon ennusteen ryhminä. Ennusteella tarkoitetaan lapsen mahdollisuutta selvitä taudistaan. Tärkeimmät ennusteeseen vaikuttavat tekijät ovat lapsen ikä, kasvainsolujen histologia, niin sanotun n-myc-geenimonistuman olemassaolo ja taudin leviämisaste. Neuroblastooman päähoitolinjat ovat leikkaus, sytostaatti- ja sädehoito.


title: Neuroblastooma

text: Neuroblastooma kuuluu tähän ryhmään silloin, jos se levinneisyydeltään vastaa stage 1- tai monissa taupauksissa stage 2-luokitusta, sen histologia (miltä solut näyttävät mikroskoopissa) on suotuisa, eikä n-myc – geenin monistumaa ole. Myös suurin osa 4S-potilaista sairastaa hyväennusteista tautia. 30% neuroblastoomalapsista kuuluu tähän ryhmään, ja heistä paranevat käytännössä kaikki.


title: Neuroblastooma

text: Hyväennusteisen potilaan riittävä hoito on kasvaimen poisto leikkauksella. Tämän jälkeen lasta seurataan muutama vuosi, jotta varmistuttaisiin, ettei kasvain aio tulla takaisin. Jos lapsi oireilee kovin tai kasvain kasvaa vaarallisessa paikassa (esim. painaa selkäydintä) voi hän saada lyhyen, pieniannoksisen sytostaattihoidon tai, jos tämä ei riitä, sädehoitoa. Jos kyseessä on 4S-stagen vauva, ei välttämättä tarvita edes kirurgista hoitoa, sillä kasvain häviää usein kokonaan itsekseen 1–2 vuoden ikään mennessä. Jos tuumorimassa esimerkiksi maksassa on valtava ja häiritsee läsnäolollaan muita elimiä, voidaan sitä joskus kutistaa sytostaattihoidolla. Kun etäpesäkkeiden ns. spontaani regressio eli häviäminen on tapahtunut, voidaan jäljellä oleva kasvain poistaa kirurgisesti. Lapsen vointia ja kasvaimen häviämistä seurataan säännöllisillä lääkärikäynneillä taudin ollessa käynnissä sekä jonkin aikaa paranemisen jälkeen.


title: Neuroblastooma

text: Ryhmään kuuluvat jotkut stage 2-potilaat sekä ne stage 3-potilaat, joiden taudin histologia on suotuisa eikä n-myc-geenin monistumaa löydy. Lisäksi ryhmään luetaan hyvin pienet vaikeaoireiset stage 4S -potilaat sekä alle 1-vuotiaat 4-stagen potilaat, joilta puuttuu n-myc-monistuma. Keskiennusteista neuroblastoomaa sairastaa noin 15% potilaista.


title: Neuroblastooma

text: Hoitona on lyhyt, 3–5 kuukauden pituinen sytostaattihoito ja mahdollisesti kasvainalueen sädehoito esimerkiksi silloin, jos kasvain ei kutistu tarpeeksi nopeasti tai sen sijainti aiheuttaa ongelmia. Kun kasvain on pienentynyt sopivan kokoiseksi, se poistetaan. Keskiennusteisen neuroblastooman ennuste on hyvä – siitä paranee keskimäärin 70–80 prosenttia sairastuneista, mutta vaihtelu ryhmän sisällä näyttäisi olevan suuri.


title: Neuroblastooma

text: Huonoennusteisen neuroblastooman ryhmään kuuluvat kaikki yli 2-stagen potilaat, jotka ovat yli vuoden ikäisiä, joilla on joko n-myc –monistuma tai epäsuotuisa kasvaimen histologia sekä ne stagen 2 potilaat, jotka ovat yli vuoden ikäisiä, ja joilla on sekä n-myc –monistuma että epäsuotuisa kasvaimen histologia. Lisäksi tähän ryhmään luetaan myös alle vuoden ikäiset yli 2-stagen vauvat, joilla on n-myc-monistuma. 4-stagen potilaista huonon ennusteen ryhmään kuuluvat kaikki yli 1,5-vuotiaat sekä ne alle puolitoistavuotiaat, joilla on myc-geenin monistuma. Puolet neuroblastoomaan sairastuneista on huonon ennusteen potilaita.


title: Neuroblastooma

text: Huonoennusteisen neuroblastooman hoito koostuu useista rajuista sytostaattikuureista, joiden tavoitteena on kutistaa emo- eli primaarikasvain leikkauskokoiseksi sekä hävittää muualla kasvavat etäpesäkkeet. Etäpesäkkeitä on usein niin runsaasti, että niiden poistaminen kirurgisesti on mahdotonta, mutta lähes jokaisessa tapauksessa ne reagoivat sytostaattihoitoon ainakin osittaisesti. Huonoennusteisen neuroblastooman hoito lopetetaan ns. autologisella kantasolusiirrolla tuetulla, valtaisalla sytostaattikuurilla, joka on niin voimakas, että se tuhoaa pysyvästi lapsen luuytimen verta muodostavan solukon. Verenmuodostus käynnistetään uudestaan lapselta hoidon aikaisemmassa vaiheessa talteen otetuilla kantasoluilla.


title: Neuroblastooma

text: Koska neuroblastooma on kovin aggressiivinen kasvain, ei ole tavatonta, että se uusiutuu tai etenee hoidosta huolimatta. Kun tauti jatkaa etenemistään tai uusiutuu, yritetään kasvaimen kasvu pysäyttää ja tuumorimassa pienentää voimakkaammilla sytostaattikuureilla. Tämän jälkeen yritetään tavallisesti antaa jättihoito autologinen kantasolusiirron avulla ja näin hävittää tauti kokonaan. Toisinaan myös kokeellisia hoitoja saatetaan koettaa: tällaisia ovat esimerkiksi ns. ”tuplatransplantit”, joissa lapselle annetaan kaksi jättisytostaattihoitoa kantasolusiirtoineen. Jos lapsen tauti on kuitenkin uusiutunut tai etenee vielä kantasolusiirron jälkeenkin, lapsi menehtyy käytännössä aina, jolloin parantamiseen tähtäävä hoito on järkevää lopettaa, ja aloittaa sen sijaan saattohoito.


title: Neuroblastooma

text: Syöpäjärjestöt: Lasten neuroblastooma, Kaikki syövästä


title: Beauvechain

text: Beauvechain () () on kunta Belgiassa, Vallonian Brabantin provinssissa. Pinta-alaa Beauvechainilla on 38,58 neliökilometriä. 1. tammikuuta 2007 kunnassa oli 6 596 asukasta ja asukastiheys oli 171 as./km². Kunnan pormestarina toimii Marc Deconinck.


title: Beauvechain

text: Beauchevainissa sijaitsee aerodromi, jossa aikoinaan lennettiin F-16 Fighting Falcon -suihkukoneilla.


title: Beauvechain

text: Hamme-Mille, Nodebais, L'Écluse () ja Tourinnes-la-Grosse ().


title: Chastre

text: Chastre () on kunta Belgiassa, Vallonian Brabantin provinssissa. Pinta-alaa Chastrella on 31,27 neliökilometriä. 1. tammikuuta 2007 kunnassa oli 6 819 asukasta, joista miehiä oli 48,97 % ja naisia 51,03 %. Asukastiheys oli 218 as./km². Kunnan pormestarina toimii Claude Jossart.


title: Chastre

text: Kanadalainen pianisti ja säveltäjä Séverin Moisse syntyi Chastressa tai läheisessä Walhain-Saint-Paulissa vuonna 1895.


title: Chastre

text: Blanmont, Cortil-Noirmont, Gentinnes, Saint-Géry ja Villeroux.


title: Luettelo tunnetuista oululaisista

text: Tämä on luettelo tunnetuista henkilöistä, jotka ovat syntyneet tai asuneet Oulussa.


title: Baxter Stockman

text: Baxter Stockman on alun perin Mirage Studiosin ja nykyisin IDW:n sarjakuvissa esiintyvä hullu tiedemies hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden toisessa numerossa. Stockman tunnetaan useista mekaanisista keksinnöistään, joista hiirirobotit, "Mouserit", olivat hänen ensimmäisiä keksintöjään, joiden tarkoitus oli tuhota viemärissä viliseviä rottia.


title: Baxter Stockman

text: Stockman esiintyi ensi kerran sarjakuvissa vuonna 1984 Turtlesien toisessa numerossa, jossa hänet oli luotu tummaihoiseksi hulluksi tiedemieheksi. Hän kehitteli hiirirobotit yhdessä tietokoneohjelmoijan April O'Neilin kanssa. Saatuaan robotit valmiiksi eräänä päivänä sattui outo pankkiryöstö, jonka jäljet johtivat pienen tunnelin läpi pankkiholviin. April kyseenalaisti Stockmania, joka vei Aprilin maanalaiseen tehtaaseen, jossa oli sadoittain hiirirobotteja, joita samalla myös tehtiin lisää. Stockman paljasti käyttävänsä robotteja ryöstääkseen pankkeja pelkän huvin vuoksi. April yritti paeta hissillä, mutta Stockman ehti muuttaa hissin kulkusuunnaksi viemärin tasolle, jonne Stockman lähetti hiirirobottinsa tappamaan hänet. Paikalle kuitenkin olivat saapuneet Teini-ikäiset mutanttininjakilpikonnat, jotka pelastivat Aprilin. Seuraavaksi he tunkeutuivat Stockmanin laboratorioon ja onnistuivat pysäyttämään Stockmanin, jonka jälkeen hänet pidätettiin.


title: Baxter Stockman

text: Stockman palasi takaisin Turles-sarjakuvan toisessa osassa, jossa hän oli lehden päävihollinen. Stockman oli käyttänyt DARPAlta saatua teknologiaa siirtääkseen aivonsa robotin kehoon, tehden itsestään kyborgin. Hän yritti tällä tavalla kostaa Turtleseille, mutta Stockmanin uusi keho tuhoutui sähköiskun vuoksi.


title: Baxter Stockman

text: Neljännessä osassa paljastettiin Donatellon säilyttäneen Stockmanin kyborgin palasia ja hänen mielensä, eikä kertonut tästä veljilleen vuosiin. Toisessa numerossa kuitenkin näytettiin, kuinka Stockman oli ruiskuttanut Apriliin hartiaan nanobotteja. Nämä nanobotit lopulta aktivoituivat ja alkoivat tuhota Aprilin kehoa. Donatello kuitenkin onnistui tuhoamaan nanobotit ja tuhosi myös loput Stockmanin jäännökset.


title: Baxter Stockman

text: Vuonna 2011 uudistetussa Turtles-sarjakuvissa Stockman johtaa biotekniikka yhtiötä. Hän tekee töitä Kenraali Krangille, joka haluaa Stockmanin luovan hänelle supersotilaita. Stockmanin koekaniinia olivat neljä kilpikonnaa, jotka erään ryöstöreissun päätteeksi putosivat kadulle. Stockman päättää etsiä käsiinsä jonkun neljästä kilpikonnasta ja Tikun, koska he sisältävät supersotilaille tarkoitettua ainetta. Yllättäen hän saa apua Old Hobilta, joka lupaa etsiä käsiinsä Tikun. Myöhemmin Krang on tulossa Maahan tarkastamaan tilannetta, mutta huomaa Stockmanin epäonnistuneen tehtävässään ja päättää siepata hänet mukaansa.


title: Baxter Stockman

text: 1980- ja 1990-luvulla esitetyssä animaatiosarjassa Stockman oli valkoihoinen keksijä, joka yritti myydä hiirirobottejaan Ajax Pest Control yhtiölle. Yhtiö ei kuitenkaan halunnut ostaa keksintöä pitäessään sitä liian tehokkaana, jonka vuoksi heillä ei ajan myötä olisi enää rottia joita tappaa. Lähdettyään pois rakennuksesta Silppuri oli odottamassa häntä ulkona ja tarjosi Stockmanille tilaisuuden tehdä useampia hiirirobotteja. Stockman suostui tarjoukseen ja sai tehtäväkseen luoda keskusohjaimen hiiriroboteille. Maltamattomana Silppuri käytti monistuslaitetta luodakseen 12 hiirirobottia ja ohjelmoi ne jahtaamaan Tikkua. Turtlesit kuitenkin tuhosivat hiirirobotit ja huomasivat niiden leimasta niiden kuuluvan Baxter Stockmanille. Saavuttuaan Stockmanin asunnolle Turtlesit pakottivat tiedemiestä selittämään tekosensa. Stockmanin kerrottua tarinansa Silppurin tarjouksesta, Turtlesit matkasivat Silppurin perään.


title: Baxter Stockman

text: Stockman pidätettiin oltuaan osallisena rikokseen ja hänet vietiin mielisairaalaan selitettyään puhuvista jättiläiskilpikonnista. Silppuri kävi myöhemmin vapauttamassa Stockmanin, josta tuli kokemuksen myötä vaarallisempi tiedemies. Hän auttoi Silppuria etsimään kolme jalokiveä, jotka yhdistettynä kokoaisivat Sarnathin silmän. Sen haltija saisi kaikki toiveensa toteutettua.


title: Baxter Stockman

text: Myöhemmin, kun Stockman epäonnistui erässä Silppurin antamassa tehtävässä, Silppuri yritti hankkiutua hänestä eroon, mutta Ulottuvuus X:ään johtavan epävakaan portaalin energia sekä portaalikammiossa lennellyt kärpänen aiheuttivat Stockmanin muuttumisen mutanttikärpäseksi.


title: Baxter Stockman

text: Stockmanin äänenä toimi Pat Fraley.


title: Baxter Stockman

text: Stockmanin toinen animaatioversio syntyi vuoden 2003 Teini-ikäiset mutanttininjakilpikonnat -animaatiossa, jossa hänen äänenään toimi Scott Williams. Suomenkielisessä versiossa Stockmanin äänenä on toiminut sarjan 1. kaudella Arto Nieminen, kausilla 2–4 ja 7 Ville Valtanen sekä 6. kaudella Sami Kuronen. Mirage Studiosin ja 4Kids Entertainmentin yhteistuottamassa animaatiosarjassa Stockman on enemmän sarjakuvaversionsa kaltainen. Toisin kuin ensimmäisessä animaatiosarjassa Stockman on afroamerikkalainen tiedemies, joka yritti aluksi rikastuttaa itseään hiiri-robottien avulla. Hänen apunaan toimi April O'Neil, jonka Stockman yritti tappaa huomattuaan O'Neilin saaneen selville hänen katalat aikeensa. Myöhemmin Stockman palkattiin Silppurin palvelukseen, jonka aikana hän koki vakavia muutoksia elämässään, jouduttuaan useaan kertaan onnettomuuksiin. Stockmanin onnettomuudet veivät hänet todella huonoon tilaan, että hänestä jäi jäljelle vain aivot ja silmä. Stockman joutui elämään lasiputkilon sisällä selviytyäkseen, mutta liikkui myöhemmin androidikehon kautta. Silppurin yritettyä paeta Maasta ja jouduttua Utromien karkottamana Mor Gal Taliin Stockman päätti tehdä yhteistyötä Agentti Bishopin kanssa. "Back to the Sewers" -kaudella hän työskenteli väliaikaisesti Hunnin alaisuudessa ja auttoi tätä keräämään Jalkaklaanin salaisia varoja, joilla vahvistaa Purppuralohikäärmejengiä.


title: Baxter Stockman

text: Stockman esiintyi vuoden 2012 sarjassa, jossa hahmon äänenä on Phil LaMarr.


title: Baxter Stockman

text: Stockman on entinen TCRI:ssä työskennellyt keksijä, joka erotettiin kopiokoneen sekasotkun jälkeen. Lisäksi muut työntekijät pilkkasivat häntä. Stockman yritti myöhemmin murtautua rakennukseen rakentamallaan alkeellisellisella mekaanisella asullaan, kunnes Turtlesit pysäyttivät hänet. Taistelun jälkeen Stockman huomasi Michelangelon pudottaman T-Podin, joka kytkettyä hänen asuunsa päivitti sen entistä tehokkaammaksi. Stockman päätti hyökätä TCRI-rakennukseen hakeakseen kostoa, mutta Turtlesit ehtivät väliin. Myöhemmin he onnistuivat irrottamaan T-Podin Stockmanin mekaanisesta asusta, jonka seurauksena Stockman jäi hautomaan seuraavaa kostoaan. Hän päätyi kuitenkin Silppurin alaisuuteen, jolle hän ryhtyi tekemään keksintöjä päästäkseen Turtleista eroon. Hän loi muun muassa Kalanaamalle mekaaniset jalat, jotta hän voisi kävellä. Uuden pomonsa myötä Stockman joutui usein Hurtan ja Kalanaaman kiusaamaksi. Hän yrittikin päästä molemmista eroon, sekä samaan aikaan Turtleista luomansa estekentän myötä, mutta epäonnistui tehtävässään.


title: Baxter Stockman

text: Toisella kaudella Karai lähettää Hurtan ja Kalanaaman etsimään Stockmania ja tuomaan tämän takaisin Jalkaklaanin palvelukseen. Hurtta löytää Stockmanin ja asettaa tälle metallisen kaulapannan, jonka sisältämä mutageeni mutatoisi tämän, jos tämä yrittäisi kapinoida. Muutaman jakson kuluttua Silppuri sai tarpeekseen Stockmanin epäonnistumisista ja laukaisi pannassa olevan mutageenin, joka muutti Stockmanin limaa ampuvaksi kärpäsmäiseksi mutantiksi.


title: Baxter Stockman

text: Stockman esiintyi ensimmäistä kertaa elokuvaversiona vuoden 2014 "Teenage Mutant Ninja Turtles" -elokuvassa. Hahmoa näytteli K. Todd Freeman. Stockmanilla oli elokuvassa hyvin pieni takaumarooli, sillä hänet nähtiin hetkellisesti Aprilin videolla yhdessä Eric Sacksin kanssa laboratoriossa työskentelemässä Renessanssiprojektin parissa.


title: Baxter Stockman

text: Baxter Stockman esiintyy merkittävämmässä roolissa elokuvan jatko-osassa, "", jossa häntä näyttelee Tyler Perry.


title: 31 (luku)

text: 31 (kolmekymmentäyksi) on luonnollinen luku, jota edeltää 30 ja jota seuraa 32.Tammikuussa, maaliskuussa, toukokuussa, heinäkuussa, elokuussa, lokakuussa ja joulukuussa on 31 päivää.


title: Armas Puolimatka

text: Armas Kaarlo Kustaa Puolimatka (3. kesäkuuta 1918 Turku – 28. elokuuta 1989 Naantali) oli vuorineuvos ja Suomen merkittävimpiin kuuluva rakennusurakoitsija 1960−1980-luvulla. Puolimatka kehitti yrityksessään voimakkaasti rakentamisen rationalisointia ja työmaatekniikkaa, ja hän on yksi teollisen rakentamisen pioneereista Suomessa.


title: Armas Puolimatka

text: Armas Puolimatka syntyi vuonna 1918 Kalle ja Edit Ketosen vaatimattomaan maanviljelijäperheeseen. Puolimatka oli hänen äitinsä tyttönimi. Perhe asui Humppilassa, josta Puolimatka muutti jo nuorena Turkuun. Hän työskenteli rakennustyömailla, kunnes haki ja pääsi Turun teknilliseen kouluun tie- ja vesirakentamisen opintosuunnalle. Puolimatka valmistui rakennusmestariksi vuonna 1939. Työskenneltyään lyhyen aikaa Turun kaupungin rakennustoimistossa hän siirtyi Turun suurimman rakennusliikkeen palvelukseen. Sodan aikana Puolimatka oli Ahvenanmaalla linnoitustöissä.


title: Armas Puolimatka

text: Sodan jälkeen Puolimatkan ollessa Uudessakaupungissa työmaan valvontatöissä, pyysi tilaaja häneltä tarjousta rakennusurakasta ohi hänen työnantajansa. Puolimatka teki tarjouksen ja sai urakan, jota varten hän perusti Rakennustoimisto Puolimatka Oy:n vuonna 1946.


title: Armas Puolimatka

text: Armas Puolimatka kehitti rakennusliikettään järjestelmällisesti kohti suurtuotantoa jo 1950-luvun alusta lähtien. Vuosikymmenen lopussa yritys oli maan suurin yksityinen rakennusliike. Puolimatka kehitti rakentamisen teollista tekniikkaa ja rationalisointia: hän toi maahan ensimmäiset rakennusnosturit ja laajensi yritystensä toimintaa teollisiin rakennusosiin sekä elementteihin. Toiminta laajeni vähitellen koko eteläisen ja keskisen Suomen alueelle. 1960-luvulla Puolimatka oli yksi maan suurimmista aluerakentajista ja kolmen suurimman rakennusliikkeen joukossa. 1980-luvulla konserniksi kasvaneessa yritysryppäässä oli jo yli 6 000 työntekijää ja sen liikevaihto oli yli 2,5 miljardia markkaa.


title: Armas Puolimatka

text: Persoonana Armas Puolimatka oli värikäs, isokokoinen ja räväkkä mies. Hänet tunnettiin häikäilemättömänä ja kovaotteisena liikemiehenä: omapäistä vaikuttajaa jopa pelättiin. Yrityksiään hän johti henkilökohtaiseen tyyliin, pitäen mahdollisimman paljon päätösvaltaa itsellään. Puolimatkan oma mieliurheilu oli kädenvääntö, jossa hän vahvana miehenä voitti lähes poikkeuksetta. Työtovereiltaan ja alaisiltaan Puolimatka vaati ehdotonta rehellisyyttä; hänen kerrotaan jopa piilotelleen omassa toimistossaan seteleitä mattojen alle nähdäkseen, olivatko siivoojat luotettavia.


title: Armas Puolimatka

text: Muut rakennusalan vaikuttajat ovat muistelleet Armas Puolimatkaa rehevänä ja elämän nautintoja rakastaneena miehenä, jolla oli aina mukanaan paksu setelinippu. Onnistuminen tonttien hankinnassa kulki usein käsi kädessä puoluerahoituksen kanssa. Monista muista poiketen Puolimatka antoi käteistä rahaa suoraan poliitikoille ja puolueiden vaalikassoihin ohi kirjanpidon. Aina ei ollut varmaa, tiesikö Puolimatka itsekään, mikä oli Puolimatka-konsernin kassan ja hänen oman kukkaronsa suhde. Hänen suurpiirteistä suhtautumistaan rahaan kuvaa, että joskus 1970-luvulla hän kysyi apulaisjohtaja Markku Markkolalta, olisiko hänen kenties alettava ottaa jonkinlaista palkkaakin pääjohtajan työstään.


title: Armas Puolimatka

text: Rakennuslehdelle vuonna 1978 antamassaan haastattelussa Puolimatka ilmaisi huolensa maineestaan ja arvosteli lehdistön sensaatiohakuisuutta. Taustalla oli laajamittainen vanhojen, monessa tapauksessa historiallisesti arvokkaiden rakennusten purkaminen Turussa uudisrakennusten tieltä, mitä alettiin myöhemmin kutsua Turun taudiksi. Puolimatka sanoi, että jos julkisuuden paine rakennusalaa kohtaan kasvaa liian suureksi, vaarana on yrittämishalun hiipuminen. Vuonna 1980 Puolimatka sai aivoinfarktin, joka vauhditti hänen päätöstään luopua itse luomastaan yritysryppäästä.


title: Armas Puolimatka

text: 1980-luvulla terveydeltään jo heikko Armas Puolimatka sai syytteen lahjonnasta. Hänet todettiin syylliseksi ja tuomittiin korkeimmassa oikeudessa ehdolliseen vankeusrangaistukseen kesäkuussa 1982. Puolimatka anoi armahdusta presidentti Mauno Koivistolta, joka kuitenkin hylkäsi anomuksen. Puolimatkalta lahjuksia vastaanottaneet Turun kaupungin virkamiehet, muiden muassa asemakaava-arkkitehti, tuomittiin sakkoihin ja viraltapantaviksi. Puolimatka sai syytteitä poliitikkojen lahjomisesta myös Noppa-jutussa, mutta nämä syytteet kaatuivat, koska rahan antaminen poliitikoille ja puolueille ei sinänsä ollut rikollista.


title: Armas Puolimatka

text: Puolimatka-konsernin tuloksen alettua heikentyä 1980-luvun puolessa välissä Armas Puolimatka toimi nopeasti ja myi vuonna 1985 koko rakennustoiminnan Hankkijalle 715 miljoonan markan kauppahinnalla (nykyarvolla 185 miljoonaa euroa). Puolimatka kuoli 71-vuotiaana vuonna 1989 maatilallaan Naantalissa.


title: Armas Puolimatka

text: Armas Puolimatka oli perheellinen, ja hänellä oli neljä lasta. Suursijoittaja Rauno Puolimatka on hänen poikansa.


title: Armas Puolimatka

text: Puolimatka ei liiemmin osallistunut järjestötoimintaan tai muiden yhtiöiden hallituksiin, lukuun ottamatta pitkäaikaista jäsenyttä Vakuutusyhtiö Sammon hallintoneuvostossa. Puolimatkalle myönnettiin muun muassa Suomen Valkoisen Ruusun komentajan kunniamerkki. Vuorineuvoksen arvon hän sai vuonna 1967.


title: Armas Puolimatka

text: Puolimatkan 70-vuotispäivänä 1988 paljastettiin Turun Patterinhaassa Maarit Nissilän betoniveistos "Vahva".


title: Neittävä

text: Neittävä on 200 asukkaan kylä Vaalan kunnassa Pohjois-Pohjanmaalla.


title: Neittävä

text: Kylän nimen alkuperästä on kaksi teoriaa. Tarun mukaan kylän ensimmäiset asukkaat olivat kolme neitiä, mistä kylä sai nimen Neittävä. Toisen teorian mukaan nimi tulee saamenkielisestä sanasta ”neittää”, mikä tarkoittaa lahdenperäistä maata.


title: Neittävä

text: Neittävän nimi oli alun perin virallisesti Kukkolan kylä.


title: Neittävä

text: Neittävän suurimmat työllistäjät ovat maanviljely, saha ja jäkäläyritykset.


title: Neittävä

text: Neittävällä on kyläyhdistys, nuorisoseura, metsästysseura ja urheiluseura Neittävän Nasta.


title: Neittävä

text: Neittävää ja neittäväläisiä on kuvannut maalauksissaan taiteilija Olli Seppänen.


title: Pierre Bouvier

text: Pierre Charles Bouvier (s. 9. toukokuuta 1979 Montréal, Québec) on kanadalainen muusikko. Hän on tullut tunnetuksi kanadalaisesta rock -yhtyeessä Simple Plan.


title: Pierre Bouvier

text: Ollessaan 13-vuotias, Bouvier perusti koulukaverinsa Chuck Comeaun kanssa punk rock -yhtye Resetin vuonna 1993. Myöhemmin hän oli mukana perustamassa Simple Plania petyttyään Resetin musikaaliseen suuntaan. Bouvier oli myös Simple Planin alkuperäinen basisti, kunnes David Desrosiers liittyi yhtyeeseen. Nykyisin Bouvier soittaa keikoilla kitaraa tietyissä kappaleissa.


title: Pierre Bouvier

text: Bouvier omistaa vaatelinjan nimeltä Role Model Clothing yhdessä bändikaverinsa Chuck Comeaun ja Simple Planin kotisivujen ylläpitäjän ja valokuvaajan Patrick Langloisin kanssa.


title: Dana Andrews

text: Carver Dana Andrews (1. tammikuuta 1909 Covington County, Mississippi – 17. joulukuuta 1992 Los Alamitos, Kalifornia) oli yhdysvaltalainen elokuva- ja televisionäyttelijä, joka näytteli noin sadassa elokuvassa. Hänen tunnetuimpiin rooleihinsa kuuluu pääosa etsivä McPhersonina Otto Premingerin film noir -klassikossa "Laura" (1944).


title: Dana Andrews

text: Andrews aloitti elokuvauransa 1940-luvun alussa. Hänen uransa tunnetuimpia elokuvia ovat muun muassa "Lännen mies" (The Westerner, 1940), "Laura" (1944), "Kevättä ilmassa" (State Fair, 1945), "Parhaat vuodet" (The Best Years of Our Lives, 1946), "Norsupolku" (Elephant Walk, 1954), "Huulipunamurhaaja" (While the City Sleeps, 1956) ja "Viimeinen valtias" (The Last Tycoon, 1976). Elokuvien lisäksi hän näytteli myös televisiossa.


title: Dana Andrews

text: Vuosina 1952–1954 Andrews oli päätähtenä kommunisminvastaisessa radion jännityssarjassa "I Was a Communist for the FBI".


title: Dana Andrews

text: Hän oli kolmas lapsi yhdeksänlapsisessa perheessä. Näyttelijä Steve Forrest on hänen pikkuveljensä.


title: Dana Andrews

text: 1970-luvun alussa Andrews oli ensimmäisiä julkisuuden henkilöitä, jotka kertoivat avoimesti alkoholismistaan ja käynneistään AA:ssa.


title: Dana Andrews

text: Andrews meni naimisiin Janet Murrayn kanssa uudenvuodenaattona 1932 ja leskeytyi 1935 Janetin kuollessa. Avioliitosta syntyi yksi lapsi, David, josta tuli muusikko ja joka kuoli aivoverenvuotoon 1964. Hän meni naimisiin Mary Toddin kanssa 17. marraskuuta 1939 ja tämä avioliitto kesti aina hänen kuolemaansa asti. Heillä oli kolme lasta; Katharine (s. 1942), Stephen (s. 1944) ja Susan (s. 1948).


title: Dana Andrews

text: Viimeiset elinvuotensa Andrews kärsi alzheimerin taudista. Hän kuoli 1992 sydänsairauteen ja keuhkokuumeeseen. Hän oli kuollessaan 83-vuotias.


title: Herbjørg Wassmo

text: Herbjørg Wassmo (s. 6. joulukuuta 1942 Vesterålen) on norjalainen kirjailija. Wassmon ensimmäinen julkaisu oli runokokoelma "Vingeslag". Hänen esikoisromaaninsa "Huset med den blinde glassveranda" ilmestyi vuonna 1981, ja siitä muodostui hänen läpimurtoteoksensa. Ennen kirjailijanuraansa Wassmo työskenteli opettajana.


title: Herbjørg Wassmo

text: Wassmon teos "Hudløs himmel" sai Pohjoismaiden neuvoston kirjallisuuspalkinnon 1987. Vuonna 2004 hänelle myönnettiin myös 13 000 euron arvoinen Eeva Joenpelto -palkinto. Palkintotoimikunta piti syvällistä ihmiskuvausta yhtenä hänen tuotantonsa erityisvahvuuksista. Wassmo on ensimmäinen palkinnon saanut naispuolinen kirjailija.


title: Herbjørg Wassmo

text: "Hundre år" on hyvin henkilökohtainen kirja. Hän kertoo siinä kuinka hänen isänsä käytti häntä hyväksi kun hän oli 11-14-vuotias. Myös teos "Disse øyeblikk" on omaelämäkerrallinen.


title: Leo Fuld

text: Lazarus ”Leo” Fuld (s. 29. lokakuuta 1912 Rotterdam – 10. kesäkuuta 1997 Amsterdam) oli jiddišinkieliseen musiikkiin erikoistunut alankomaalainen laulaja.


title: Leo Fuld

text: Fuld syntyi kolmantena lapsena juutalaisperheeseen Rotterdamissa. Hieman ennen toisen maailmansodan alkua hän lähti esiintymään Yhdysvaltoihin. Myöhemmin Euroopassa hänen perheensä yhtä sisarta lukuun ottamatta kuoli natsien hallinnon alla. Sodan loputtua Fuld jäi edelleen Yhdysvaltoihin, jossa hänestä kehkeytyi maan huomattavin jiddišinkielinen laulaja. Jiddišin ohella hän lauloi myös englanniksi ja hepreaksi, ja hän esiintyi Yhdysvalloissa muun muassa Édith Piafin ja Frank Sinatran kanssa. Hän palasi Alankomaihin 80-vuotiaana. Hän kuoli synnyinmaassaan 84 vuoden iässä.


title: Ari Salo

text: Ari Salo (s. 3. lokakuuta 1963 Jyväskylä) on suomalainen entinen jääkiekkoilija ja valmentaja. Salo pelasi urallaan SM-liigaa JyP HT:n ja Jokereiden joukkueissa.


title: Ari Salo

text: Salo aloitti uransa JyP HT:n 1-divisioonajoukkueessa kaudella 1980–1981. Joukkueen noustessa liigaan kaudeksi 1985–1986 Salo pääsi näyttämään taitojaan liigakaukaloissa. Salo oli mukana voittamassa JyP HT:n ensimmäistä SM-mitalia (hopeaa) keväällä 1989, jonka jälkeen pelasi jyväskyläläisjoukkueessa vielä yhden kauden. Syksyllä 1990 hän siirtyi Ruotsin Elitserieniin MoDon riveihin yhdeksi kaudeksi. Ruotsista Salo siirtyi Helsingin Jokereihin, jossa hän pelasikin SM-liigauransa lopun. SM-liigapelien loputtua keväällä 1995 hän suuntasi Ranskaan, missä hän pelasi 5 kautta kolmessa eri joukkueessa.


title: Ari Salo

text: Ari Salo toimi urallaan puolustajana keräten SM-liigassa vuosina 1985–1995 yhdeksän kauden aikana 121 pistettä (32 maalia, 89 syöttöä) 387 ottelussa. Salo sai urallaan kaksi kultaista ja kaksi hopeista mitalia SM-liigassa.


title: Ari Salo

text: Pelaajauransa loputtua Salo on toiminut valmennustehtävissä, muun muassa JYPin joukkueen apuvalmentajana 2002–2005.


title: Vladimir Makanin

text: Vladimir Semjonovitš Makanin (; 13. maaliskuuta 1937 Orsk – 1. marraskuuta 2017 Krasnyi) oli venäläinen kirjailija ja Venäjän kirjailijaliiton jäsen. Hän kirjoitti runoja, romaaneja ja novelleja. Makanin edusti realistista tyylisuuntaa, ja hänen erikoistaitonsa oli jokapäiväisten elämänkokemusten kuvaaminen ja niiden henkilölle aiheuttaman psykologisen vaikutuksen tutkiminen.


title: Vladimir Makanin

text: Nuoruudessaan Makanin työskenteli Moskovan valtiollisesta yliopistosta valmistumisensa jälkeen matemaatikkona armeijan aselaboratoriossa. 1970-luvulla hän alkoi niittää mainetta kirjailijana. Hänen kirjoituksiaan alkoi kuitenkin ilmestyä merkittävissä kirjallisuuslehdissä vasta Leonid Brežnevin kuoltua.


title: Vladimir Makanin

text: Vuonna 1993 Makaninille myönnettiin Venäjän Booker-palkinto teoksesta "Stol, pokrytyi suknom i s grafinom v seredine" ().


title: Bobby Jindal

text: Piyush "Bobby" Jindal (s. 10. kesäkuuta 1971, Baton Rouge, Louisiana) on yhdysvaltalainen republikaaninen poliitikko. Hän on ollut tammikuusta 2008 lähtien Louisianan kuvernööri. Jindal on Louisianan ensimmäinen ei-valkoinen ja Yhdysvaltain historian ensimmäinen intialaisamerikkalainen kuvernööri. Ennen kuvernööriksi siirtymistään Jindal oli Yhdysvaltain edustajainhuoneen jäsen tammikuusta 2005. Hän oli myös edustajainhuoneen ainut intialaisamerikkalainen edustaja ja vasta toinen intialaisamerikkalainen edustajainhuoneen historiassa.


title: Bobby Jindal

text: Jindal syntyi intialaisille siirtolaisvanhemmille. Hänen perheensä on punjabitaustainen. Jindal oli alun perin hindu, mutta kääntyi myöhemmin roomalaiskatolilaisuuteen. Jindal meni naimisiin 1997 Supriya Jollyn kanssa ja parilla on kolme lasta.


title: Bobby Jindal

text: Jindal tavoitteli republikaanien presidenttiehdokkuutta vuoden 2016 vaaleissa mutta vetäytyi marraskuussa 2015. Kannatusmittauksissa hänen kannatuksensa on ollut muihin verrattuna hyvin vähäinen, ja siksi hän katsoi, "ettei tämä ole minun aikani".


title: Henrik Henrikinpoika Horn

text: Henrik Henrikinpoika Horn () (22. toukokuuta 1618 Tukholma – 22. helmikuuta 1693 Stade, Saksa) oli Ruotsin sotamarsalkka, hallintomies ja valtaneuvos. Hän oli Henrik Kaarlenpoika Hornin poika.


title: Henrik Henrikinpoika Horn

text: Hornista tuli henkivartiokaartin vänrikki 1634 ja Kuurinmaan rykmentin eversti 1643. Vapaaherran arvon hän sai 1651. Vuonna 1654 hänet ylennettiin ratsuväen kenraalimajuriksi. Hän kunnostautui Pohjan sodassa Kaarle X Kustaan Puolan sotaretkellä ja osallistui Varsovan taisteluun 1656. Hänestä tuli sotamarsalkka 1665 ja vuonna 1666 hänet nimitettiin Bremen-Verdenin kenraalikuvernööriksi.


title: Henrik Henrikinpoika Horn

text: Horn nimitettiin vuonna 1674 Suomen kenraalikuvernööriksi, mutta hän ei koskaan astunut virkaan, koska halusi mieluummin palvella sotilaana. Hän johti Ranskan-Hollannin sodan aluksi Bremen-Verdenin puolustusta, mutta joutui luovuttamaan Staden 1676 viholliselle ja palaamaan Ruotsiin. 1677 hänestä tuli Ruotsin laivaston ylipäällikkö ja hän johti Ruotsin laivastoa 1. heinäkuuta käydyssä meritaistelussa, joka päättyi tanskalaisten voittoon. Sodan jälkeen, vuonna 1680 hän palasi Bremen-Verdenin kenraalikuvernööriksi.


title: Marc Berthod

text: Marc Berthod (s. 24. marraskuuta 1983 St. Moritz) on sveitsiläinen alppihiihtäjä, kaksinkertainen MM-mitalisti.


title: Marc Berthod

text: Berthod saavutti junioreiden MM-kilpailuissa hopeaa pujottelussa vuonna 2002 sekä kultaa pujottelussa ja pronssia syöksylaskussa seuraavana vuonna. Torinon olympialaisissa 2006 hän sijoittui alppiyhdistetyssä seitsemänneksi ja pujottelussa 14:nneksi.


title: Marc Berthod

text: Berthod saavutti pronssia Åren MM-kilpailujen 2007 superyhdistetyssä. Hän hävisi kilpailun voittaneelle Daniel Albrechtille 0,24 sekuntia; hopeaa sai Benjamin Raich. Berthod kuului lisäksi Sveitsin joukkueeseen, joka sai pronssia joukkuekilpailussa. Val d'Isèren MM-kilpailuissa 2009 hän oli suurpujottelussa kymmenes.


title: Marc Berthod

text: Berthod sijoittui maailmancupin osakilpailussa ensimmäisen kerran kärkikolmikkoon oltuaan toinen Beaver Creekin superyhdistetyssä marraskuussa 2006. Ensimmäisen voittonsa hän saavutti Adelbodenin pujottelukilpailussa 7. tammikuuta 2007. Berthodin voitto oli melkoinen yllätys, sillä hänen lähtönumeronsa oli 60 ja sijoituksensa ensimmäisen kierroksen jälkeen 27. Viikkoa myöhemmin hän oli toinen Wengenin yhdistetyn kilpailussa.. Kauden kokonaispisteissä hän sijoittui kahdeksanneksi, pujottelucupissa kuudenneksi ja yhdistetyn cup-pisteissä toiseksi.


title: Marc Berthod

text: Maailmancup-kaudella 2007–2008 Berthod sijoittui suurpujottelussa kolmanneksi Alta Badiassa sekä voitti suurpujottelukilpailun Adelbodenissa.


title: Aselupa

text: Aselupa, puhekielessä usein "aseenkantolupa", on valtion viranomaisen, yleensä poliisin myöntämä lupa jonka avulla luvanhaltija voi ostaa, omistaa, hallussapitää tai kuljettaa ampuma-asetta. Yleensä niihin sovelletaan erilaisia ehtoja tai rajoituksia, kuten vaatimuksia säilytykseen, aseenkäsittelykurssin läpäisyä tai hakijan taustan tarkistamista jne. Jossain maissa aselupaa ei tarvita.


title: Aselupa

text: Yleensä jos vaaditaan aselupaa tarvitsee ase myös rekisteröidä.


title: Aselupa

text: Luvan myöntäminen jaetaan karkeasti neljään luokkaan:


title: Aselupa

text: Aselupa (ennen vuotta 2018 hallussapitolupa) on poliisiviranomaisen Suomen kansalaiselle myöntämä lupa pitää hallussaan ampuma-asetta tai sen osaa ja ampumatarvikkeita. Aselupaan voidaan, käytännössä aina, kun on uudesta aseesta kysymys liittää hankkimisoikeus tai yksityinen valmistamisoikeus.


title: Aselupa

text: Ampuma-aselain mukaan aselupa/hankkimisoikeus "voidaan myöntää" hakijalle, joten vaikka hakija täyttäisi kaikki ehdot ja ase soveltuisi käyttötarkoitukseen voi poliisiviranomainen harkintansa mukaan myös evätä luvan.


title: Aselupa

text: Aseista, niiden patruunoista, luvista, säilytyksestä, hallussapidosta ja kaupasta säädellään ampuma-aselaissa (1/1998) ja ampuma-aseasetuksessa (145/1998). Metsästyslaissa (615/1993) sekä metsästysasetuksessa (666/1993) säädellään lähinnä ampuma-aseiden käyttöön ja ominaisuuksiin metsästykseen liittyvissä asioissa. Vuoden 2015 jälkeen järjestyslaissa (612/2003) todetaan ainoastaan, että "Ampuma-aseiden, kaasusumuttimien, tehokkaiden ilma-aseiden ja räjähteiden hallussapidosta säädetään ampuma-aselaissa, vaarallisten kemikaalien ja räjähteiden käsittelyn turvallisuudesta annetussa laissa ja räjähdeasetuksessa."


title: Aselupa

text: Vuonna 2015 aselupia oli voimassa 1 507 512 kpl. Noin 650 000 henkilöllä oli vähintään yksi aselupa ja noin 20 000 henkilöllä oli vähintään yksi rinnakkaislupa. Vertailun vuoksi vuonna 1984 aselupia oli 1 712 600 kpl.


title: Aselupa

text: Ennen vuotta 1890 valmistettujen mustaruutiaseiden kuljettaminen ja säilyttäminen ei ole luvanvaraista. Luvanvaraista ei myöskään ole tällaisten mustaruutiaseiden pitäminen museossa tai kokoelmassa, ellei aseilla ammuta.


title: Aselupa

text: Varsinaista aseenkantolupaa ei Suomessa enää myönnetä.


title: Aselupa

text:
Aselupa ampuma-aseelle tai sen osalle haetaan miltä tahansa poliisilaitokselta henkilökohtaisesti. Aselupahakemus annetaan suullisesti, mutta luvan perusteet on annettava kirjallisesti, myös virallinen henkilötodistus on näytettävä.
Lupaa haettaessa hakemukseen laitetaan aseen kaliiperi, tyyppi ja toimintatapa sekä käyttötarkoitus, hakijan tiedot kuin myös paikka missä asetta säilytetään.


title: Aselupa

text: Aseluvan hakijalla on oltava hyväksyttävä käyttötarkoitus haettavalle aseelle tai aseen osalle, sekä hänen on täytettävä aseluvan saajaa koskevat ehdot. Jos hakija hakee lupaa metsästysperusteella on hakijan esitettävä luotettava selvitys harrastuksestaan, esimerkiksi todistus suoritetusta metsästäjätutkinnosta tai metsästyskortti. Jos hakija hakee lupaa ampumaurheilu ja -harrastus perusteella on hakijan esitettävä harrastuksestaan luotettava selvitys, esimerkiksi todistus harrastuskerroista, ampumapäiväkirja tai ampumaseuran jäsenkortti. Jos hankkimislupaa haetaan työtä varten on hakijan esitettävä selvitys siitä, että hän on koulutuksessaan tai muuten riittävästi perehtynyt ampuma-aseen turvalliseen käsittelemiseen ja että hänellä on hyväksyttävä peruste ampuma-aseen kantamiseen työssään, esimerkiksi työnantajan antama todistus.


title: Aselupa

text: Ampuma-ase tai sen osa ei saa olla tarpeettoman tulivoimainen tai tehokas ja sen on sovelluttava hyvin hakijan ilmoittamaan käyttötarkoitukseen. Metsästyslainsäädännön mukaan sallittua eläinten ampumista varten aselupaa ei voida antaa pistoolille, revolverille eikä pienoispistoolille paitsi kertatulitoimiselle pienoispistoolille.


title: Aselupa

text: Poliisi voi haastatella hakijaa kerran tai kaksi kertaa ja johon varataan aika erikseen tai jo hankkimislupaa haettaessa. Vuosina 2011-2017 piti suorittaa lisäksi soveltuvuustesti.


title: Aselupa

text: Aselupaan liitettävä hankkimisoikeus tai yksityinen valmistamisoikeus on voimassa enintään vuoden, erityisestä syystä enintään kaksi vuotta.


title: Aselupa

text: Rinnakkaislupa, eli rinnakkainen oikeus ampuma-aseen tai sen osan hallussapitoon, voidaan myöntää aseluvan haltijan suostumuksella ja mikäli muut aselupaa koskevat edellytykset täyttyvät. Rinnakkaislupa voidaan myöntää erityisen painavasta syystä 18-19-vuotiaalle kun haettavana on pistooli, pienoispistooli, revolveri tai pienoisrevolveri. Rinnakkaislupa voidaan myöntää myös 15-17-vuotiaalle, huoltajien suostumuksella ja ainoastaan haulikkoon, kivääriin, pienoiskivääriin tai yhdistelmäaseeseen.


title: Aselupa

text: Aseluvan hakijan on oltava vähintään 18 vuotta täyttänyt. Jos aselupaa haetaan pistoolille, pienoispistoolille, revolverille tai pienoisrevolverille taikka niiden osalle on hakijan oltava vähintään 20 vuotta täyttänyt. Ennen vuoden 2011 aselakimuutosta aselupa voitiin myöntää myös 15 vuotta täyttäneelle. Hakijan tulee myös olla terveydentilansa ja käyttäytymisensä puolesta sopiva pitämään hallussaan ampuma-asetta ja aseen osaa. Esimerkiksi rikollinen menneisyys tai päihteiden väärinkäyttö voivat olla luvan saamisen este. Lisäksi asevelvollisen on esitettävä selvitys suoritetusta varusmies- tai siviilipalveluksesta. Jos palvelusta ei ole suoritettu, asevelvollisen on esitettävä määräys aloittaa palvelus taikka päätös palveluksesta vapauttamisesta, palvelusajankohdan siirrosta tai palveluksen keskeyttämisestä syineen.


title: Aselupa

text: Jos aselupa koskee pistoolia, pienoispistoolia, revolveria tai pienoisrevolveria, on lisäksi annettava luvan saaneen ampuma-asekouluttajan antama todistus harrastuksesta, joka on jatkunut aktiivisesti vähintään kaksi vuotta tai loukku- ja luolapyyntiä sekä muutoin vastaavissa olosuhteissa olevan eläimen metsästykseen liittyvää lopettamista varten riistanhoitoyhdistyksen antama todistus.


title: Aselupa

text: Aselupa voidaan antaa seuraaviin käyttötarkoituksiin:


title: Aselupa

text: Muistoesineenä säilyttämiseksi lupa voidaan antaa muun kuin erityisen vaarallisen ampuma-aseen tai sen osan hankkimiseen yksittäisessä tapauksessa, jos hakija osoittaa ampuma-aseella tai aseen osalla olevan hänelle erityistä historiallista tai muuta muistoarvoa.


title: Aselupa

text: Aktiivista harrastusta edellytetään ainoastaan pistoolilta, pienoispistoolilta, revolverilta ja pienoisrevolverilta.


title: Aselupa

text: Ampuma-aseasetuksen ja -lain mukaan ampumaurheilua ja -harrastusta pidetään aktiivisena jos hakijalla on vähintään kymmenen harrastuskertaa edeltävän kahden vuoden ajalta pistoolilla, pienoispistoolilla, revolverilla, pienoisrevolverilla tai ilmapistoolilla. Harrastuskertana pidetään jonkin ampumaurheilulajin harjoittelua, kilpailemista, kilpailun toimihenkilönä toimimista, valmentamista tai kouluttamista ampuma-aseen käyttöön.


title: Aselupa

text: Loukku- tai luolapyynnin taikka vastaavissa olosuhteissa tapahtuvan metsästysharrastuksen on oltava aktiivista kyseisen riistanhoitoyhdistyksen alueen olosuhteet huomioon ottaen. Aktiivisuus on osoitettava riistanhoitoyhdistykselle esitettävällä selvityksellä tai suunnitelmalla loukuilla tai luolakoiralla tapahtuvasta metsästyksestä.


title: Aselupa

text: Poliisi haastattelee henkilökohtaisesti aseluvan hakijaa kerran, kaksi kertaa tai ei kertaakaan. Ensimmäistä lupaa haettaessa poliisi haastattelee aina. Haastattelussa pyritään selvittämään aseen hyväksyttävä käyttötarkoitus, käyttöpaikka ja hakijan asenne ampuma-aseita, sekä ampumaturvallisuutta kohtaan.


title: Aselupa

text: Haastattelun jälkeen, jos Poliisi harkitsee kielteistä päätöstä on aseluvan hakijalla mahdollisuus kuulemiseen, jossa henkilö voi perustella ja antaa mielipiteensä asiasta vapaamuotoisesti kirjallisesti tai suullisesti. Kuulemisesta ilmoitetaan aina erikseen.


title: Aselupa

text: Jos aselupa hyväksytään hakemuksen mukaisesti, hakijalle ei anneta erillistä hallintopäätöstä eikä valitusosoitusta vaan hakija saa lupaviranomaiselta aseluvan/hankkimisoikeuden. Aseluvalla/hankkimisoikeudella saa ostaa myös hankittuun aseeseen sopivia patruunoita. Hankkimisoikeuden voimassaolon aikana on hankittava ehtojen mukainen ampuma-ase tai sen osa, jos lupaa ei käytetä on se palautettava poliisilaitokselle. Aseen tai sen osan hankkimisen jälkeen se on vietävä poliisilaitokselle näytettäväksi 30 päivän kuluessa ostopäivästä, kuitenkin viimeistään hankkimisoikeuden voimassaoloaikana. Hankkimisoikeus ja henkilötodistus on myös oltava näytössä mukana. Jos ase tai sen osa hyväksytään saa henkilö aseen tai sen osan mukaansa. Näytön jälkeen aselupa tulee hakijalle postitse ja se myönnetään määräajaksi tai toistaiseksi voimassa olevana. Ensimmäiseen aseeseen lupa myönnetään lähes aina määräaikaisena.